
PREDGOVOR 


Don Lovre Katić — rođen 1887., umro 1961. godine 
u Solinu — poznat je našoj javnosti po svojim povi- 
jesnim i književnim djelima. 

Uz svoj znanstveni rad don Lovre je djelovao i 
kao svećenik sve do svoje smrti. Ja mu kao bivši žup- 
nik Solina dugujem zahvalnost za pomoć što mi je 
pružao u pastoralnoj djelatnosti. 

Sjećam se jednog doživljaja sa školskog sata iz 
V. razreda gimnazije. Don Lovre je zamjenjivao nekog 
odsutnog profesora. Lekcija ga je navela na razmišlja- 
nje i razgovor s nama o budućem našem životu. Počeo 
nam je dijeliti župe, a sebe zamišljati kao već starijeg 
svećenika, koji nam dolazi u posjete da nam pomogne 
propovijedati ili ispovijedati. Nisam ni slutio da će 
mene dopasti ta čast da mi moj nekadašnji direktor 
gimnazije, pod stare dane, bude pomoćnik, baš u So- 
linu. 

S njim sam često šetao po solinskim ruševinama 
i od njega dosta naučio. Dok smo jednom obilazili 
starohrvatske lokalitete i sveta mjesta, don Lovre je 
odlučio napisati Stenja o štovanju Majke Božje u So- 
linu: Planirao je složiti slična stenja i za svetog Kaja, 
ali ga je smrt u tome spriječila. 

Iz razgovora s njime opazio sam da je bio od 
ranog djetinjstva vrlo pobožan Gospi od Otoka. Tu 
pobožnost i ljubav izrazio je i sastavljanjem Stenja , 
što ih donosimo u ovoj knjižici. To se jasno vidi i iz 
njegova potpisa na završetku, koji glasi: »Ova štenja 
napisao je i sastavio jedan Solinjanm, koji je kršten, 
krizman i pričešćen u crkvi Gospe od Otoka i želi u 
njoj biti sprovođen. Sve na slavu Boga i BI. Dj. Marije!« 

Kao što je označio, on je Štenja ne samo sastavio 
nego i napisao. Vlastoručno ih je ispisao u bilježnici, 
i to svako š ten je drugom vrstom slova, i to izražava 
njegovu veliku ljubav prema Gospi od Otoka. 

Don Lovre se vrlo rado odazivao svećenicima, 
uvijek kad bi ga zamolili za propovijed ili konferen- 

čiju. To je učinio u nekoliko navrata i u splitskoj ka- 
tedrali za trodnevnicu u čast sv. Dujma. U ovoj knji- 
žici donosimo također dvije njegove konferencije 
održane u katedrali, jedna 1948., a druga 1950. godine. 

Uvjeren sam da će ova knjižica biti vrijedan do- 
prinos boljem upoznavanju povijesti Solina. Nama 
vjernicima, koji budemo pažljivo čitali i slušali Davne 
glasove iz solinskih ruševina reći će oni i nešto vise. 
Probudit će u nama veću cijenu i poštivanje vjere, 
koj a je i na ovom našem tlu dala tako divnih ploaova 
kreposnog života i mučeništva. Poticat će nas, da tu 
vjeru dublje proživljavamo slijedeći te velike uzore. 

Vjekovno Gospino štovanje u Solinu, prikazano 
kroz tri stenja, dozvat će nam u pamet ljubav prema 
Majci Božjoj, što joj je iskazivahu najprije stari kršća- 
ni, a zatim naši pređi na ovom mjestu, od kraljice 
Jelene, građiteljice njezine crkve na Otoku, pa sve do 
naših dana. I u nama će taj svijetli primjer naših 
očeva još više raspaliti štovanje i ljubav prema Bogu 
i Majci Božjoj. 

Neka nam Gospa od Otoka i sveti solinski muče- 
nici isprose od Boga te i sve druge potrebne milosti, 
da bismo se u ovoj našoj Marijanskoj godini što bolje 
duhovno obnovili i u vjeri učvrstili. 

Solin, 1976. A J. 

DAVNI GLASOVI 
IZ SOLINSKIH RUŠEVINA* 


U povijesnoj se nauci cijene kameni spomenici i 
natpisi na njima najpouzdanijim izvorima povijesnih 
činjenica, jer se teško dade krivotvoriti ono, što je 
uvijek bjelodano i pred svačijim očima. 

S kamenja viče glas prošlosti i s pravom su naša 
sela za prvoga kongresa kršćanskih arheologa u Solinu 
g. 1894. prozvala te učenjake »ljudi svetoga kamenja«. 

Večeras, dva dana prije blagdana sv. Dujma, po- 
slušat ćemo i mi te glasove sv. kamenja, da s jedne 
strane shvatimo veličinu Dujmova djela, a s druge da 
upoznamo vrijednost svoga zavičaja i ne budemo stran- 
ci u vlastitoj kući. 

Koliki je preokret prouzrokovala Kristova nauka 
u svijetu, poznato je svakome, tko je imalo upućen u 
povijest. Ja ću navesti par riječi o tome slobodoumnog 
povjesničara Na tka lModila, rođena Splićanina, da 
Sphćanin svjedoči za veliko djelo splitskog zaštitnika 
sv. Dujma. 

U svome djelu Rimski svijet na domaku propasti 
i varvari Nodilo piše: »Taman dubokome utjecaju krš- 
ćanstva pripisati je postepeno viđanje rimskog društva 
i neočekivanu obnovu knjige i umjetnosti. Kroz IV. i 
V. st. — kršćanska nova vjerska nauka, novo osjećanje 
prekinu zastoj III. st. i u otančanu zamrlu krv rim- 
skog tijela uh životnu kaplju preporoda, koju mi ne 
nalazimo u barbara. Napredak čovječanstva bolje se 
mjeri visinom duha, negoli materijalnom civilizacijom, 
a nitko toliko ne uzdignu dušu kao Isus iz Nazareta« 
(Dio I, str. 21). 

»Ljudska pokoljenja prije Krista ne znaju za či- 
stoću u spolnim odnosima, kakvu Krist hoće. Do či- 
stoće u ljubavi sve prirodne religije, pa i grčko-rimska, 


* Konferencija održana u splitskoj katedrali sv. Duje 
5. svibnja 1948. 

niti dođoše, niti mogahu dolaziti. Narodi u starom 
vijeku, što se tiče spola, ne poznaju stida« (str. 22). 

»Jednom riječju Kristova vjera za navi jeke uzdig- 
nu ljubav, te se u samoj žili najdubljoj stala liječiti 
rimske razvraćenosti. 

I izliječi je samom obnovom savjesti čovječanstva, 
u koliko može nered sa svijeta biti uklonjen. Ljubav 
je među kršćanima uredna, iz dna duše osjećajna i 
Atenjani rekoše sv. Pavlu: 'Nešto novo mećeš u naše 
uši'« (str. 23). 

Promotrimo ovaj preokret u rimskoj i uopće u 
staroj obitelji obazirući se samo na solinsko kamenje. 

Konzuli su se u Rimu mijenjali svake godine, a 
rimski povjesničar Tacit, poznat sa svoga lapidarnog 
stila i plastičnih lakonskih izričaja, kaže, da su rimske 
gospođe u I. st. brojile godine ne po konzulima — već 
po muževima, koje su promijenile. 

Prema ovoj tamnoj slici ondašnje obitelji, kako li 
divno odsijeva slika kršćanske obitelji s grobnih natpisa 
u Solinu. 

Redom ću ih nekoliko navesti: 

Iz IV. st.: »Juliji Aurelijd Hilari, koja je živjela 29 
godina, 7 mjeseci i 2 dana Aurelij Hekatus svojoj ženi 
prečistoj i neusporedivoj i sebi (postavi).« 

Ovdje nije govor o drugom, nego o ženidbenoj 
čistoći i poštenju pokojnice. 

Uz poštenje istodobno cvjeta i ljubav. Natpis II. iz 
istog stoljeća glasi: »Septimija Sabma živa sebi izgradi 
grobnicu i Gratinu Euzebiju svome slatkom mužu«. 

III. je sjajan primjer obiteljske čestitosti, ljubavi 
i vedre dobrote natpis s groba obitelji Konstancija, 
namjesnika Afrike, jedne od najvažnijih rimskih po- 
krajina. Konstanciju se ime sačuvalo u povijesti prava, 
jer se u kodeksu Teodozijevu nalaze dva otpisa njemu 
upravljena od cara Valentinijana, jedan od 1U. VII. 374., 
a drugi od 7. IX. iste godine. 

Kons tanci j je pokopan u Solinu 6. srpnja 375. go- 
dine. Prije njega umrla je njegova žena Hononja i jeana 
kćerkica. Svi su počivali u istome grobu, a natpis koji 
je on postavio ženi i kćeri glasi ovako: 


6 


»Kons tanci jeva žena Honorija, majka male djece, 
slatka, vazda izvanredno draga i jedina, koja je živjela 
30 godina pa je pridružena mučenicima i zato će biti 
slavna. Prema njoj, glavom uz glavu, leži djevojčica, 
prije od smrti ugrabljena, te joj daje slatko društvo 
u grobu. Položena je 26. III.« 

Ovaj dirljiv natpis zaista je proslavio Honoriju, a 

0 njemu će još biti govora. Klasičan je ovo primjer 
urednog obiteljskog života i ljubavi. 

Posve je naravno, da ovakve obitelji ne ograniču- 
ju broj djece. 

Opadanje poroda, što znači lagano, ali sigurno 
starenje i izumiranje naroda, bolno je zabrinulo već 
careve Augusta i Trajana, pa su nastojali raznim za- 
konskim mjerama i socijalnim uredbama doskočiti 
tome zlu. Jedna od mjera bila je, da se pojača čast 

1 poštivanje majke. 

Određeno je, da žene s više djece imaju pravo na 
naslov »femina stolata« — žena sa stolom, t. j. odlič- 
nom odjećom s grimiznim rubom. 

Takva jedna bijaše i solinska kršćanka Kvincija. 
Njezin nadgrobni natpis ovako glasi: »Kvinciji, ženi 
sa stolom, kćeri Germana, oficira prve čete, koja je 
predala dušu Bogu u tridesetoj godini života, Flavije 
Veles, činovnik namjesnika Gornje Panonije — svojoj 
predragoj ženi.« 

Ovim još nije iscrpljeno sve, što se može reći o 
čistoći braka po svjedočanstvu solinskih ruševina. Pe- 
nje se ova čistoća do najvišega stupnja svetosti, koja 
zadobiva u Crkvi i čast oltara, jer takva obitelj postaje 
slična sv. nazaretskoj obitelji, te se ta čistoća može 
smatrati herojskom i anđeoskom. 

Na neuglednom mjestu, ali zakriljen čempresima 
tamo na Manastirinama stoji sarkofag s ovim natpi- 
som: 

»Flavije Terencij Flaviji Talasiji zbog njezinih 
zasluga i vjernosti i čitava života svetosti, svojoj pre- 
miloj ženi i sebi postavi raku. Nju sam ja primio od 
njezinih roditelja, kad joj je bilo 18 godina, a živjela 
je sa mnom neoskvrnjeno 32 godine. Pokopana 5. IX. 
378. Ako bi tko htio pokopati poviše naših dvaju tje- 

lesa drugo tijelo, neka dade državnoj blagajni 15 librica 

srebra.« 

Ovaj je natpis pronio slavu uzornoj kršćanskoj 
obitelji Flavija Terenci ja i Flavije Talasije — po imenu 
je Grkinja — širom svijeta. 

Francuski povjesničar Leclercq pišući o kreposti 
donosi taj solinski natpis. 

To isto čini i Pelka u knjizi Altehristliche Eheden- 
kmdier — Starokršćanski ženidbeni spomenici. 

Nije se potrebno čuditi uzvišenoj kreposti ovih 
svetih zaručnika. Sta ri su kršćani ^ nerijetko nasljedo- 
vali BI. Di. Mariju~T^sv. Josipa iTsvome obitelj skoih 
^iv otu te čita v život sproveli u djevičanstvu. 5 

God. 1756?Ticrđeir-je^u Kavenni kod crkve sv. Apo- 
linara, suvremenika našeg sv. Dujma, ovaj natpis: 

»Valeriji Mariji — Valerij Apagat, suropkinji u 
Kristu, sestri i ženi, s kojom je živio 38 godina djevac 
s djevicom.« Izraz sestri i ženi tumače nam riječi 
»djevac s djevicom«, t. j. da su živjeli kao brat i sestra. 

Povijest kršćanstva zna za više takvih slučajeva, 
a ističu se slučajevi cara sv. Henrika i njegove žene 
Kunigunde, koju on na smrti povrati njezinoj obitelji 
kao čistu djevicu. 

To je bilo. u XI. st., a u XIV . st. uzoran vitez Elea - 
gar JSabran također* je živio - sa Tvoj om ženom Delfinom 
na jtsti način . 

Što su sređeniji obiteljski odnosi, to je žarča i 
ljubav roditeljskog ognjišta, bilo roditelja prema djeci, 
bilo djece prema roditeljima. 

Ne niječem ja, da i s poganskih sarkofaga ne 
odsijeva nježna roditeljska ljubav. U Solinu ima mno- 
go primjera te ljubavi i brige, da i djeci od jedne do 
tri godine priprave što ljepši grob, ali starokršćanski 
natpisi po solinskim grobljima upravo diraju srce 
svojim grobnim pjesmama. 

Molim malo strpljenja, pa ih nekoliko poslušajte: 

»Flaviji predragoj djevojčici, koja je u zdravoj 
svijesti na spasonosni dan Uskrsnuća postigla milost 
slavnog vrela i poživjela poslije sv. krštenja pet mje- 
seci — a svega života 3 godine, 10 mjeseci i 7 dana. 
Flavijan i Arhelais, roditelji premiloj kćerki.« 

Još dirljiviji natpis — odmah blizu Flavijina groba 
— dviju drugih djevojčica, Petronije i Sofronije, ovako 
glasi: 

»Vajme! Ovaj natpis govori o tebi, Petronijo! Tek 
si 10 godina navršila, a već si oplakana kao zalog slat- 
ke i duge ljubavi. Kratak je život tvoj, ali od sada su 
duge boli tvojih roditelja. Otac Nerej i majka orosiše 
suzama doskora i grob kćeri Sofronije. Ti, ipak, jer 
si kršćanka, u pobožnoj duši nadaj se nebu!« 

Na akroterijima — vrhovima — sarkofaga ukle- 
sana su poprsja djevojčica. Mala Petronija drži u 
rukama ptičicu. 

U predvorju grobišne crkve na Manastirinama 
kod Bulićeva Tuskuluma, nađen je natpis, koji se toli- 
ko svidio don Frani, da je jedan njegov dio dao ukle- 
sati na svoj sarkofag. Evo toga natpisa: »Poslije nego 
te u život posla uzvišena volja Božja, poslije nego ti 
mladenačke godine ispunila nauka, sad odlaziš oplakan, 
sad pod čemernim prahom kriješ radosti bujne i sve 
nade roditelja; ali svemogući Bog, koji te je stvorio 
i koji te aiže, neka te primi i r neka te čuva kao člana 
rajskog blaženstva.« 

Ove posljednje riječi preuzeo je Bulić za svoj 
nadgrobni natpis. 

Velika je šteta, što je jedan vrlo lijepi natpis nađen 
samo u komadima. Ti su se našli u jednom poljskom 
zidu kod Gašpinih kuća. Popunjen je od arheologa. 
Po svojoj pjesničkoj vrijednosti stihovi su ovog nat- 
pisa najbolji stihovi što su se našli u Solinu. Popunjen 
latinski ovako glasi u hrvatskom prijevodu: 

»Jao! Premda smo kršćani, od boli nam se ne da 
klesati stihove na grob, jer nas tuga izjeda, a bol se 
sa svakim udarom (dlijeta) ponavlja, ipak ćemo uz 
jecaje ovo ti napisati: 

»Bog, svemogući kralj, podijelio njoj blagi mir i 
nevinoj duši bilo dobro poslije smrti . 

Mnogo je pretrpjela nevolja u nesreći, pa je jadna 
završila također bijedno. Poslije nego je provela 40 
godina na zemlji, u kobnom porodu nije se mogla 
oprostiti bijednog novorođenčeta, koje ode mrtvo ne 

ugledavši danjeg svjetla. I tako dvije duše i dva tijela 
prijeka smrt i smrtni čas ugrabiše. 

A mi, žalosni, muž i zet, uz suze ovu ti pjesmu 
složismo.« 

No ljubav rodbinska nije vezana samo za užu obi- 
bitelj, gdje su svi članovi u obiteljskom gnijezdu. 

Jedan nam natpis svjedoči, kako se ta ljubav nije 
utrnula ni onda, kad su se članovi obitelji razišli. 

Skroman je grob, na kojem se ovo čita: 

»Aurelij Fortunij na molbu svoje žene Aurelije 
Vernatile dozvolio je ovdje ukop bez ikakve plače nje- 
zinoj sestri Ursi, koja je živjela od njihove milostinje.« 

Napuštajući govor o obiteljskim krepostima i pre- 
lazeći na druge pozitivne životne pojave na prvome 
mjestu spomenut ćemo čestitost i poštenje zasvjedo- 
čeno u natpisima. 

Na žalost krnj je natpis na jednom oštećenom 
sarkofagu, ali i ono, što su oluje opustošen ja pošte- 
djele jasno nam svjedoči, da je u tome grobu počivao 
čestit i dobar čovjek. 

Početak je natpisa propao, a daljnji reci kažu, da 
je on »dika vjernosti ii nije zaslužio, da ga zbog ičega 
kudiš, a vrijedan je ljubavi. 

Zaslužen dobar glas i uspomena kroz vjekove bit 
će slavni.« Pokojnik je umro 7. kolovoza 360. godine. 

Po ostalim djelovima natpisa raspoznaje se da je 
bio čovjek visoka položaja; no jednako se poštenje 
hvali i na grobu jednoga mladog čovjeka. Dug je i 
zakučast taj natpis, pa i teško čitljiv zbog pogrešaka, 
a također je bilo mnogo muke, dok se je shvatio — 
zbog stilskih nesavršenosti i slabe konstrukcije reče- 
nica, što sve odaje niski položaj pokojnika. Prof. Skok 
ovako ga prevodi: 

»Putniče, bilo ma tko, gledaš li na grob Ursov, 
molim, čitaj! Njega je čila ugrabila posljednja kob. 
Živio je 50. godina. Jao jadna Aleksandra plače lišena 
supruga. Uživala je sa slatkim suprugom 26 godina. 
Nitko se nije povratio. Opominji druge, kratak je život; 
svima Farke pripremaju nit života i nikome ne bude 
pošteđena. Sada ostavi njoj dvoje rođenih u žalosti. 

Takva sudbina obuhvaća čitav svijet. Ali rad i vjera 
potpomažu zaslugu i dobra djela . 

Zar to nije učinilo, da oslobođenik omili gospo- 
darima? Zar nas to ne štiti uvijek i ne združuje s bla- 
ženima? Ako hoćeš, da budeš jednak, goji brige slične 
mojima.« 

Uza svu svoju neukusnu i naduvenu retoriku ipak 
nam je ovaj natpis važan zbog svoje cijene rada i vje- 
re , a još će biti o njemu govora zbog njegove simbo- 
lične vanjske forme. 

Najljepša je građanska krepost ljubav prema do- 
movini, a posebice prema zavičaju. 

Ta ljubav prema zavičaju kao posljedica prirodne 
ljepote i položaja Solina nije iščezla propašću staroga 
grada, jer i danas je riječ u Solinu: » Svuda me hval i. 
a udolinu me uvali.« 

I stari Solinjani, kad se nisu mogli živi vratiti u 
svoj zavičaj, to oni učiniše mrtvi. 

Eno Kons tanci jan, namjesnik najbogatije rimske 
provincije Afrike, vraća se u Solin, da umre na rođe- 
noj grudi. Imamo par slučajeva, gdje su mrtvaci iz 
Ravenne preneseni u Solin, da otpočinu u svom zavi- 
čaju. To su bili činovnici na dvoru carskoga namjes- 
nika. Jedan od njih umro je u Raveni 20. kolovoza, a 
prenesen je amo 15. listopada 437. — dakle dva mje- 
seca po smrti. 

Dozvolite mi jednu malu disgresiju. Ovakav lokal- 
ni ponos prešao je na Splićane u X. st. Eto tu pred 
ovom crkvom splitski prior (upravitelj grada) Petar 
leži u sarkofagu na kojem je ponosan natpis: 

»U ime Gospodnje, ja Petar prior, rođen , odgojen, 
izučen u Splitu «. 

Koliko god Toma Arhiđakon (splitske katedrale) 
u XIII. st. prikazuje očajnima prilike u Solinu pred 
sam pad baš u pogledu domovinske ljubavi, ipak sa 
solinskoga kamenja dopiru do nas glasovi rodoljubne 
i teško zabrinute duše kršćanske. 

Zapadno je rimsko carstvo bilo već palo pod udar- 
cima mača Odoakarova, još se držalo istočno carstvo 
u Carigradu ( Bizantu), koji štiti i Solin, ali val bar- 
barski silno zapljuskuje i carigradske zidove. U to 

doba skrajnje pogibelji vojnik čuvajući stražu na 
gradskim vratima u Solinu zarezao je u gradski zid 
oštricom mača molitvu grčkim jezikom: Ti, Gospode, 
pogledaj ! 

U to isto doba njegov drug u Sirmiumu — u da- 
našnjoj Srijemskoj Mitrovici — dok Avari opsjedaju 
grad, urezao je također grčki u opeku ove riječi: 
»Kriste, Gospode, pomozi gradu i odbij Avara i čuvaj 
carstvo rimsko i onoga, koji je ovo pisao!« 

Tako vapi ju pojedinci, ali u bazilici u Solinu, na 
bazilici najvećega i naj odlični jega groblja u Manastiri- 
nama čitav grad kleše molitvu na pragu glavnih vra- 
ta: »Deus noster propitius esto Rei Publicae Roma- 
nae!« — »Bože naš, milostiv budi državi rimskoj!« 

Za onu državu rimsku, koja je 200 godina i više 
na potoke prolijevala kršćansku krv, mole kršćani u 
crkvi, podignutoj nad grobom prvoga mučenika svoga, 
sv. Dujma. 

Nikakvo čudo, ta i veliki crkveni naučitelj Augu- 
stin i Jeronim zabrinuti su za tu državu, jer je postala 
oslonac kršćanstva, pa se boje, da bi padom rimskog 
carstva, na njegovu tlu teško postradalo i kršćanstvo. 
No nisu puti moji, kao što su puti vaši, ni misli moje 
kao misli vaše, kaže Gospodin — pa je povijest poka- 
zala da se je i bez rimske države kršćanstvo razvilo 
bujno i pobjedonosno. 

Ovi glasovi, što ih slušamo s ruševina solinskih, 
lijepi su, dragi su, ali su zemaljski. Drugi su glasovi 
jači, puni utjehe i vjere i nade, kad nam govore o 
drugoj, vječnoj, nebeskoj domovini. 

To su zapravo glasovi one vjere, koju je Dujam 
krvlju svojom zasvjedočio što i znači grčka riječ 
»martyr«, t. j. svjedok. 

Uz njegov grob, pred kojim je još i danas na mje- 
stu prozorčić, kroz koji su gledali kršćani grob svoga 
velikoga biskupa, a do prozorčića je kamenica u kojoj 
je uljeni žižak dan i noć gorio u čast svetom mučeniku 
i njegovim drugovima — uz taj dakle grob eno i groba 
njegova sinovca i nasljednika, koji je ponosan ne što 
je biskupov, već što je mučenikov sinovac. Natpis glasi: 

»Položen Primus biskup 20. siječnja, sinovac Dujma 
mučenika.« 

Oko groba Dujmova i drugih mučenika natiskivali 
su Solinjani svoje sarkofage, da budu bliže svetim 
kostima mučenika. 

Po jednome natpisu pokojnika, koji je dobio 
kršćansko ime po Dujmu, doznalo se, da je groblje 
na Manastirinama kršćansko. 

Visoki državni činovnik Theodotus kaže, da je 
»pokopao svoga sina Dujma u kršćanskom svetom za- 
konu 29. studenoga 382. godine.« 

Već smo čuli za časnu matronu Honoriju, da će 
biti slavna, jer je pridružena mučenicima, a jedan 
muž kaže u natpisu: »Ja sam svoju Marcelu pokopao 
prema sredini mučenika« — »Marcellam mihi condidi 
ad medianos martyres.« 

Stari su se kršćani smatrali sretnima i zaštićeni- 
ma i na drugome svijetu, ako počivaju uz mučenike. 
Sv. Paulin iz Nole god. 421. upita sv. Augustina, da li 
duša ima kakve koristi, ako tijelo počiva u blizini 
mučenika. Sv. Augustin odgovori djelom De cura pro 
mortuis gerenda — O brizi za mrtve , dokazujući, da 
ništa ne koristi pokojnicima počivati uz svete kosti, 
ako se za njih ne prikazuju molitve pravom vjerom 
i pobožnošću. Tako se u jednom grobu u Rimu kaže, 
da tu milost, dobit, počivati blizu grobova mučenika 
mnogi žele, a rijetki dobivaju. 

Gusto i bez reda natiskani sarkofazi oko groba 
sv. Dujma, pa i sama činjenica, da su Manastirine naj- 
veće i najvažnije kršćansko groblje pod vedrim nebom 
u čitavome kršćanskom svijetu, dokazuje da je i u 
Solinu vladalo isto pobožno mišljenje i želja kao i po 
ostalome svijetu, t. j. snivati u grobu blizu svetih 
mučenika. Snivati , a ne umrijeti za vijeke — eto to je 
riječ kršćanska za groblje; to grčki znači kouneterion , 
od čega je došlo cimeterium, a u nas šimatorije. 

Prošetajmo se kroz ovaj koimeterion — spavalište, 
pa će nam sinuti divna slika života u starome Solinu. 
Glasovi sa sarkofaga uvjerit će nas da je to ista vjera, 
isti običaji, dapače iste riječi i nazivi kao i po ostalome 

kršćanskome svijetu, ne samo ondašnjem, već i sada- 
šnjem. 

Počnimo s krštenjem, jer je ono vrata, kroz koja 
se ulazi u Kristovu crkvu. 

Upravo je klasičan primjer za vjeru ondašnjih 
kršćana već spomenuti natpis male Flavije, koja je 
»u trećoj godini na spasonosni dan Uskrsnuća primila 
milost slavnoga vrela«. Ponajprije tu je dokaz, da se 
je i krštenje podjeljivalo maloj djeci ; drugo: dan 
krštenja bila je noć između Velike subote i Uskrsa. 
Kao i drugdje po svijetu taj je dan za kršćane spaso- 
nosan, na što nas sjećaju i riječi sv. Pavla u poslanici 
Rimljanima IV, 25, na koje se pozivlje i Tridentinski 
sabor: »Krist je predan zbog grijeha naših i uskrsnuo 
je radi opravdanja našega.« 

I same riječi »postigla milost krštenja« upravo su 
tehnički izraz za taj sakramenat. 

U rimskim katakombama jedan natpis iz g. 278. 
kaže za pokojnika: »Primio milost Gospodina našega 
20. rujna«, a jedan grčki natpis kaže: »Lijepo je po- 
stigao milost Božju« (Amellini, Lezione di archeologia , 
Roma, 1898., st. 286). 

U spisima crkvenih otaca krštenje se zove grčki: 
fotismos — prosvjetljenje. 

Pred samim ulazom u crkvu u Manastirinama u 
Solinu još se vidi nadgrobna ploča ispisana grčki: 
»Ovdje leži Fotina blažene uspomene«; Fotina — Svi- 
jetla — specijalno kršćansko ime u vezi s krštenjem 
koje prosvjetljuje ljudsku dušu. 

Netom kršteni vojnik u poslanicama sv. Pavla zove 
se neofit, a u Solinu je u poljskom zidu blizu kapelice 
sv. Dujma nađen dio jednog natpisa, u kojem piše, da 
je baka pokopala svoje unučiće (jednoj je bilo pet 
godina) neofite u miru. 

U Rimu u groblju sv. Kiriaka nalazi se grob s po- 
sve sličnim natpisom: Paulinu neofitu u miru. Živio je 
8 godina. 

Ma’lo je poznato da je pravi naziv za ono što mi 
danas kažemo »kršćanin« u staro doba bio »fidelis« — 
vjernik, a samo ime christianus značilo je i katekumen, 
dakle onaj, koji se sprema na krštenje, pripravnik. 

Za malu Petroniju — od 9 god. — vidjeli smo, da 
majka kaže »tu tamen coelis spera pia mente fidelis« 
— ti se ipak, vjernice, u pobožnoj duši nadaj nebu. I 
u tome se dakle slažu solinski natpisi s ostalim kršćan- 
skim svijetom. Sve ovo nadmašuje otkriće dviju krstio- 
nica, a za jednu od njih kaže arheolog Armellini, da je 
jedna od najznamenitijih uopće. Otkrio ju je upravo 
pred sto godina sin splitske Crkve, dr. Carrara. 

Uz krstionicu bila je i krizmaonica i u njoj glaso- 
vita slika u mozaiku: dva jelena piju vodu iz amfore, a 
poviše njih upisan početak 47. psalma: »Kao što jelen 
žudi za vrelom, tako duša moja za tobom, Gospodine!« 

Vrijedno je spomenuti da je krstionica iz doba kad 
je sv. Jeronim bio preveo Bibliju na latinski, ali 
rekao bih, da taj njegov prijevod nije još bio uveden 
u solinsku Crkvu, jer su gornje riječi psalma uzete iz 
starijeg prijevoda — obično zvanog Vetus itala, 
dok se onaj sv. Jeronima zove Vulgata — pučki. 

Drugi sveti sakramenat, krizma, zajamčen nam je 
već ovom krstionicom. 

I presveta euharistija — osim solinskih crkava, 
oltara i stola, na kojima su se postavljali darovi kruha 
i vina — ima svoj spomen u Solinu. 

Poznato je, da su stari kršćani uzimali ribu kao 
svoj znak po kojem su se raspoznavali. 

Grčki riba znači ihthys, a svako od ovih slova jest 
na grčkom početni znak izraza: Iesus Hristos Theu 
Hyios Sote r — Isus Krist Sin Božji Spasitel j- 

Da presvetu euharistiju sakriju pred nepozvanima, 
kršćani prikazuju ribu zajedno s kruhom i vinom. Ti- 
me kažu, da se kruh i vino pretvaraju u ihthys — 
Ribu, t.j. u Isusa Krista sina Božjega Spasitelja. 

Takav prikaz nalazi se u glasovitom Abercijevom 
natpisu iz Frigije, koji je darovao turski sultan Abdul 
Harn i d 1900. godine papi Leonu XIII., kad je taj natpis 
otkrio dr. Ramsay. Natpis je iz prve polovine II. sto- 
ljeća. 

U Rimu u katakombama u t.zv. kapeli sakramenata 
iz prve polovine II. st. prikazana je Euharistija u slici 
ribe s kruhom. Prema ovim slikama ima i u splitskom 
arheološkom muzeju više starih svjetiljaka sa slikom 

ribe, a ima takvih slika i na gemama, i k tome s pisa- 
nom riječju ihthys. 

Na jednoj solinskoj svijeći s tri nosca prikazane 
su dvije ribe i pet hljebova, očita aluzija na čudo Isu- 
sovo, kojim su upravo kršćani označavah Euharistiju. 
U Zagrebu u arheološkom muzeju čuva se jedna svje- 
tiljka podrijetlom iz Solina, a na njoj je slika kaleža 
na kojoj počiva riba. Ovdje je bez ikakve sumnje pri- 
kazana sv. Pričest. 

Krštenje, Euharistija, krizma i kršćanski brak . . . 
izmijenili su život i njegovu vrijednost, mišljenje i 
svrhu života. 

To nam najbolje svjedoče nadgrobni natpisi. 

Razliku između poganskog života i smrti i kršćan- 
skoga vidjet ćemo, čim pročitamo samo par natpisa. 

Pogani smatraju nesretnima i one, koji polaze na 
drugi svijet i one, koji ovdje ostaju. 

Kad dođete pred Bulićev Tuskulum, lako ćete od- 
mah pred vratima opaziti jedan mali sarkofag sa slo- 
vima D. M. (Diis manibus) što je oznaka poganskih sar- 
kofaga. 

Nije teško ni pročitati natpis: Primae defunctae 
ani L Milo Primus pater filiae infelicissimae posuit — 
što znači: Preminuloj Primi od jedne godine Milo Pri- 
mo, otac prenesretnoj kćerki postavi. 

Pa ako se i ne ćete truditi do Tuskuluma, pogle- 
dajte usred Solina uzidanu nadgrobnu ploču u šperče- 
voj kući, gdje se nalaze i ona dva poprsja boga Janusa. 
Na toj ploči piše: »Dasi ju, prenesretnom čovjeku, koji 
je umro od 26 god. i 8 mjeseci. Onesima sestra postavi.« 

Još ću spomenuti samo Bebidijin sarkofag s ovim 
natpisom: »Bebidiji Salvijanti, koja je živjela 3 god., 
5 mj., 14 dana, Tercius i Donata, roditelji prenesretnoj 
kćeri postaviše.« 

Kako vidite, po poganskim se natpisima mala dje- 
ca smatraju nesretnima, jer ostavljaju svijet. Rekoh 
prije, da su nesretni i oni, koji ostaju . To svjedoči opet 
jedan poganski sarkofag nađen uz potok Kapljuč u So- 
linu s ovim natpisom: »Infigeniji Valeriji, koja je živje- 
la 25 g., ovaj spomen postavi prenesretna majka Domi- 

nija u svojoj tako velikoj boli, da ju možda žale nebe- 
ski i podzemni bogovi .« — Nisu to jedini, takvi su veći- 
nom poganski grobovi. 

Naprama ovom crnom očaju pogana stoji pleme- 
nita vedrina puna utjehe i nade na kršćanskim sarko- 
fazima. Već sam spomenio natpis male Flavije, koja je 
krš tena u 3-oj god. na spasonosni dan Uskrsa. Taj vedri 
natpis završava ovako: »Flavijan i Arhelais, roditelji 
pobožnoj kćerci.« 

Ne osjećate li ovdje-ondje onaj isti duh, koji je 
uveo običaj u neka naša sela, da se pri smrti male 
djece ne zvoni, nego »slavi«? 

Grob djevojčica Petronije i Sofronije zaista je 
oplakan mnogim roditeljskim suzama, ali na kraju 
kaže majka: »Ti se ipak, vjernice, u pobožnoj duši na- 
daj nebu.« 

Žena namjesnika Konstancija pribrojena je muče- 
nicima i njezina kćerkica »dala joj je slatko društvo 
u grobu«. 

No sve ovo nadvisuje svojom nevinom toplinom, 
vjerom i vedrinom sarkofag male Eusebije, koji nije ni 
barbarska ruka taknula, dok je sve ostale polupala. Na 
njemu piše grčkim jezikom: »Ti gledaš grob čiste Euse- 
bije, vjernice (piste), koja je navršila drugu godinu, a 
u trećoj je ostavila život ne okusivši zloće i zato će 
sjediti s dušama svetih.« 

I ovdje imamo tehnički termin za one koji su pri- 
mili krštenje — grčku riječ pistos, što odgovara latin- 
skoj fidelis, a našoj vjernik. Fidelis smo čitali na grobu 
male Petronije. 

Do sada smo spomenuli tri slučaja krštenja male 
djece: Flavija, Petronija, Euzebija. 

Četvrti je slučaj vrlo driljiv. To je mala Silvija, 
koja također nije okusila zloće ljudske, već je umrla 
odmah poslije majke i tako obnovila tugu ocu, ali on 
pun vjere kaže u natpisu, da je Silvija postigla život 
mjesto smrti, i vjeruje u Kristova obećanja, te se nada, 
da će ih obje vidjeti u društvu blaženih. 

Vječna je šteta što je polupan sarkofag odrasle 
djevojke Konstancije, pa je do nas dopro samo nepot- 

pun, ali vrlo lijep nadgrobni natpis. Ono što je ostalo 
odaje duboku vjeru. Za Konstanciju kaže natpis: »Nad- 
visivši svoju dob umrla si mila, Mliječna nebeska staza 
primila te je u sjedišta blaženih iz krila majčina. Zaslu- 
žuje to tvoja vjera.« 

Svuda po svijetu, pa tako i u Solinu, često se 
nalaze na kršćanskim grobovima usklici Kristu. Jedan 
manjkav natpis učenjaci su ovako upotpunili: »Kriste, 
tebi će biti dragi, koji žive u miru Božjem. Na vijeke 
živjele pobožne duše!« 

No nisu rječiti, lijepi i utješni sami natpisi. Stari 
su kršćani znali izraziti svoju vjeru i samim simboli- 
čnim slikama. U prvome redu to su prizori dobroga 
pastira. Našlo se sedam kamenih reljefa Dobroga pasti- 
ra i 4 draga kamena s istim prizorom. Od ovih je naj- 
poznatiji mramorni sarkofag nađen g. 1859. na Mana- 
stirinama, a od g. 1872. čuva se u Arheološkom muzeju 
u Splitu. Taj je pobudio pozornost svih kršćanskih 
arheologa, te postoji o njemu čitava literatura; 10 — 15 
učenjaka pisalo je o njemu. 

Nije na toliko umjetničkoj visini, kao tek spome- 
nuti, ali po svome sadržaju bogatiji je sarkofag Aurelije 
Hilare. 

Na akroterijima, vrhovima sarkofaga s lijeve strane 
prikazan je dobri pastir s janjetom na ramenima, a 
oko njega tri ovce, na desnom pak akroteriju uklesano 
je granato stablo i pod njim dvije ovce. Značenje Do- 
brog pastira jasno je po evanđeoskoj priči o zalutaloj 
ovci i Kristovim riječima: »Ja sam pastir dobri.« 

Stablo i ovce pod njim po starokršćanskom poima- 
nju znamen su vječnog blaženstva, koje kršćani po nat- 
pisima nazivlju: refrigerium — slatko rashlađivanje. 

Ovaj sarkofag Aurelije Hilare s Dobrim pastirom 
i predstavom raja nosi i lijep natpis, koji sam već na- 
veo: »Juliji Aureliji Hilari, koja je živjela 39 god., 7 mj., 
i 2 dana Aurelij Hekat prečistoj i neusporedivoj ženi 
postavi.« 

Drugi kršćanski znak, koji susrećemo po svim gro- 
bištima jest t. zv. hrismon ili monogram grčkih slova 
X i P, koji nevješto ljudi čitaju Pax. Ovaj se monogram 
javlja na grobovima poslije Konstantina Velikoga. 

Neobičan je natpis simboliziranja na grobu već 
spomenutoga oslobođenika Ursusa: Lijeva strana po- 
čimlje u posve ravnoj crti, a s desne strane natpis svr- 
šava u slomljenoj neravnoj crti, tako da čitav natpis 
daje sliku siringe, pastirske frule, čim se je htjelo 
posjetiti na simbol Dobroga pastira. 

Vrlo je lijep simbol Krista i 12 apostola s jednog 
sarkofaga, na kojem je prikazan jaganjac kojemu križ 
kruni glavu, a oko njega stoji šest drugih jaganjaca s 
imenima dvanaest apostola. 

Početno i završno slovo grčkog alfabeta također se 
nalaze i na sarkofazima i na zgradama, pa nas podsje- 
ćaju na riječi apokalipse: Ja sam Alfa i Omega, Poče- 
tak i Svršetak. 

Ptica je u starih kršćana većinom simbol duše, pa 
se prikazuju često u katakombama golubovi, paunovi, 
pelikan. I u Solinu su se našle naslikane ptice u grobo- 
vima i na žbuki »stukaturi« u grobišnoj crkvi na Maru- 
sincu. 

Palma je znak pobjede kod svih starih naroda, jer 
sezona ne da svinuti ni potlaćit T i . 

Kod kršćana ona znači pobjedu nad smrću prema 
91. psalmu: »Pravednik će kao palma procvasti«, a 
onda pobjedu nad grijehom i svijetom. Palma je zaista 
atribut mučenika, ali ona sama na sarkofagu ne znači 
još da je tu pokopan mučenik, jer kao običan znak 
pobjede nad smrću i grijehom kleše se i na grobove 
običnih kršćana, što se može vidjeti i u Solinu. 

Kad je govor o prekogrobnom životu i o shvaćanju 
smrti starih kršćana, treba istaknuti jedan natpis, gdje 
živi ne samo mole za pokojne, nego se i preporučuju 
njihovim molitvama, što nam je dokaz za njihovu vje- 
ru u t. zv. općinstvo svetih, t. j. da su članovi crkve ne 
samo živi na zemlji, već i oni koji žive u Kristu, bilo u 
čistilištu, bilo u raju. 

I u tome su u skladu solinski grobovi s onima u 
katakombama, jer je molitva za zagovor kod Boga vrlo 
česta na stijenama katakomba. 

Pogani traže da što duže ostanu u uspomeni kod 
živih, a kršćani traže, da ih se živi sjećaju u molitva- 

ma; tu je ključ, zašto jedni i drugi dižu nadgrobne 
spomenike. 

Sarkofag jedne djevojčice mlađe od 10 g. nađen je 
u Solinu razlomljen u više komada. Ovako je pročitan 
dosta manjkav natpis, vrlo poučan za vjeru starih 
kršćana: 

» Ovdje spava u miru bez upotrebe svoga tijela ne- 
vina dievica, koja se dal eko od ljudskih pogrešaka ^ eć 
ra duje Božjem svjetlu, jer ju je Bog oslobodio od^ s vi- 

'jeta i primio u društvo kraljevstva nebe skoga. Ona 

‘neka posreduje i z a nas kod dva na est sudac a.« 

Tih dvanaest sudaca jesu 12 apostola, kojima Krist 
kaže: vi, koji ste ostavili sve i slijedili mene, sjedit ćete 
na 12 stolaca sudeći 12 plemena Izraelovih. 

Svjetlo Božje, kojemu se raduje djevojčica, jest 
sam Bog, o kojemu kaže sv. Ivan u Apokalipsi opisu- 
jući nebeski Jeruzalem: »I grad (nebeski) ne treba ni 
sunca ni mjeseca da svijetle u njemu, jer ga je slava 
Božja obasjala i svjetiljka je njegova Janje.« 

No solinski su se kršćani još za života znali pobri- 
nuti za svoju dušu. Još za života oni ustanovljuju 
zadužbine, da se od kamata neke svote drže spomeni 
na njihov ishodni dan. Na ishodni dan palili su se žišci 
— a za te žižke izdubile bi se rupice na sarkofazima. 
Takvih slučajeva ima dosta po solinskim ruševinama. 
Na grobu su se držale i gozbe, neka vrsta karmina, 
ali s tom razlikom između pogana i kršćana, da su 
pogani gostili samo rođake pokojnika, pa i njemu lije- 
vali vino na grob kao njegov dio, a kršćani su dijelili 
hranu svakome, a najviše siromasima, udovicama i si- 
rotama. Sv. Paulin iz Nole opisuje, kako bi neki Pama- 
chius pri karminama svoje pokojne žene nahranio vrlo 
velik broj siromaha svake godine. Gozbe su se držale 
i na grobovima svetaca. Sv. Augustin u svome djelu 
Ispovijedi (Confessiones VI, 2) pripovijeda da je njego- 
va majka donosila na grobove svetaca hrane, kruha i 
vina i gostila siromahe. 

Ove su se gozbe držale pod nadzorom biskupa, da 
se ne bi izrodile u pijanke. 

Da se to običavalo i u Solinu, osim već spomenu- 
toga slučaja, imamo dokaz i u crkvi Petorice mučenika 
kod amfiteatra. Tu je nađena ploča s oznakama da su 
se na njoj držale gozbe nad grobom mučenika. Kratki 
su i usklici, kojima prate u vječnost živi mrtve. I tu su 
usklici jednaki u Solinu kao i po ostalim kršćanskim 
grobovima u svim zemljama. I Solinjani žele svojim 
pokojnicima, da počivaju u miru Kristovu, u Bogu, u 
Kristu. »Ne boj se. Auguste, nitko nije besmrtan.« 
E vazi je, u miru! — Paladije, blago počivaj! 

Kad govorimo o starim grobovima, još nam preo- 
staje, da spomenemo i običnu zaključnu formulu nat- 
pisa: »Ako bi se tko htio pokopati vrhu moga tijela, 
neka plati« — i onda se određuje svota. 

Ne samo kršćani, nego i pogani nesmetano žele po- 
čivati u svome grobu. Karakteristično je, da solinski 
kršćani određuju neka se plati globa njihovoj Crkvi ili 
da se poslužim njihovim riječima: svetoj Crkvi, Crkvi 
solinskoj, ovdašnjoj svetoj i katoličkoj Crkvi. 

Posljednje riječi dovode u pamet, da je bilo u So- 
linu i Arijanaca, i baš u godinama zadnjih trzaja s ari- 
janskim ostacima propada Solin. 

Već sam spomenuo dva natpisa, što su nastala pod 
utjecajem straha pred barbarima, koji su sve dublje 
prodirali. 

Pred Avarima pobjegla je i mala djevojčica Domi- 
nika, za koju nadgrobni natpis kaže: da je u 10. g. amo 
donesena iz Sirmiuma (Srijemska Mitrovica). Nedale- 
ko od nje pokopana je i njezina mješ tanka opatica Iva- 
nića, koje sarkofag nosi ovaj natpis: 

»Ovdje leži u miru sv. opatica Ivanića Sremkinja, 
koja je živjela 40 g. U dan petka iziđe iz tijela 12. svib- 
nja indikacije 15.« 

Učenjaci su izračunali, da je to bilo 612. g. 

To je posljednji natpis s nadnevkom u Solinu. Još 
koju godniu i Solin je propao, valjda godine 614. 

Solin je postao hrpa kamenja, ali Tz ruševina nje- 
govih digao se srednjovjekovni, hrvatski Solin. Solin 
kneza Trpimira i njegove zadužbine u Rižinicama, za 
koju smo utvrdili, da je kolijevka hrvatske kulture; 
Solin krunidbene bazilike Zvonimirove, kad — kako 


21 


piše hrvatska dotično splitska kronika — više bijaše 
uresa na konjima i mladim ljudima, negoli vrijedi ima- 
nje; Solin kraljice Jelene iz X. st. s onim vrlo plemeni- 
tim natpisom koji je zove majkom sirota i zaštitnicom 
udovica, natpisom sličnim na starokršćanskim grobo- 
vima, koji počimlje s željom: ovdje počiva u miru — 
a završava: amo pogledavši, čovječe, reci: Bože, smiluj 
joj se duši! 

Ovo su posljednje riječi iz solinskih ruševina i s 
njima završavamo. 

Ja sam vam bez kićenih fraza, samo logičnim re- 
dom iznio spomenike, da sama po sebi sine u vašoj 
duši slika iz života prošlih vjekova. Dolaze posjetioci 
iz dalekih strana, iz čitave Evrope, da slušaju ove gla- 
sove, učenjaci su napisali vrlo velik broj rasprava i 
nekoliko knjiga o solinskim ruševinama; i to francuski, 
danski, njemački i dr. 

Završavam ovu konferenciju riječima don Frane 
Bulića iz njegove knjige Po ruševinama staroga Solina: 

»Tko nije pristupačan duševnim ganućima, komu 
kamen u svojem riječitom muku ne govori, tko nje- 
govu riječ ne shvaća, taj neka ne ide u Solin. Ali iako 
ovoj riječi nisi vikao, prošeci se samo dobre volje po 
ovom svetom mjestu, propitkivaj tihim glasom hlad- 
no, nijemo kamenje, a ovo će u svojem zanosnom jezi- 
ku jasno, glasno, odgovarati, ovo će te potresti, ovo će 
te u tvojim mukama i patnjama tješiti, ovo će te svla- 
dati,^ pa ćeš izaći iz ovoga groblja potresen, svladan, 
utješen i preobražen.« 

OSTACI CRKVENIH OBREDA 
U RUŠEVINAMA SOLINSKIH CRKAVA* 


Jednoga sam predvečerja prolazio kroz solinske 
ruševine, upravo mimo glavnu gradsku baziliku, zapra- 
vo biskupsku katedralu. Velika crkva — duga preko 
58 m, široka preko 28 m — leži u hrpi kamenja vlastitih 
ruševina. Toga časa misao me zanijela u onu večer, 
kad je između golemih stupova, koji sada leže polo- 
mljeni po zemlji, zamro posljednji glas pobožnog psal- 
ma. Zamišljeni, zaplašenih pogleda, pognute glave po- 
slije prekinute večernje izlazili su iz toga divnog hra- 
ma biskup, svećenici i vjernici. — Iza zidina gradskih 
čuo se divlji urlik barbara, koji je već opustošio okoli- 
nu grada", izvrtao i opljačkao grobove, zapalio crkve i 
bijesan lupa na gradska vrata. Tko bi znao, što nosi 
nastupajuća noć i budući dan . . . 

Od one večeri u toj crkvi, majci svih crkava slavne 
solinske metropolije, nikada se nije više čuo glas psal- 
ma i himne. Ostavljena od razbjegle se djece, popalje- 
na od barbara, srušena, zavita u tisućljetnu tugu, čuva- 
la je sjetnu uspomenu na posljednji otpjevani psalam. 

One večeri zašao sam među ruševine, sjeo na saču- 
vano kameno sjedalo u koru, izvadio časoslov i nakon 
više od 1300 godina u crkvi bez krova i vrata izmoljeni 
su večernji psalmi. Od onda više sam puta, gotovo sva- 
ki dan, obilazio i druge solinske crkve i opažajući razne 
ulomke kamenja obnavljao sam uspomenu na negda- 
šnje obrede i običaje, koji su se u njima vršili. Sve 
te uspomene povezao sam zajedno i evo ih donosim 
pred vas, da i vi, makar u blijedoj slici, sa mnom doča- 
rate negdašnji bujni kršćanski život stare Salone. 

U glavnoj biskupskoj crkvi, o kojoj je sada govor, u 
blizini gradskog kupatila, posjedajmo na kamena sve- 
ćenička sjedala iza oltara oko biskupskog prijestolja. 
Tko je vidio takva kamena sjedala u Zadru u crkvi sv. 


* Konferencija održana u splitskoj katedrali sv. Duje 
6. svibnja 1950. 

S teši je, na kojima sjede za oltarom klerici, ili ona u 
sv. Ivana u Trogiru, može imati jasnu sliku, kako je to 
izgledalo u ovoj solinskoj crkvi. Gdje u današnjim 
crkvama stoje pričesne klupe, tu je u ondašnjim bila 
postavljena ograda od kamena s visokim pločama iz- 
među stupova. Ta je ograda dijelila puk od svećenstva. 

I baš u vrh apside, toga polukružnog kora, pred 
biskupskim prijestoljem blistala su u mozaiku zlatna 
slova povijesnog natpisa, koji danas kazuje kršćan- 
skom potomstvu, tko je sagradio tu na našem južnom 
hrvatskom tlu najveću crkvu svih vjekova. 

Tu se čita ovo: » Nova post vetera coepit Synfer ius, 
£ sychius. eius nepos, cum clero~ et populo tech ;^ia^c 
munera domus, Christe. grata tene .« — To znači: »Nad 
starim zgradama novu je počeo Simferij, a Hezihije, 
njegov sinovac dovršio je zajedno s klerom i pukom; 
Kriste, primi dragovoljno ovu crkvu na dar!« 

Ova pisana molitva upravljena Kristu sjećala je 
don Franu Bulića na običaj, koji je, čini se, vladao u 
Solinu, da su se zgrade stavljale pod Kristovu zaštitu. 

Našao je don Frane jedan natpis sa zgrade: »Jesu 
Christe, rex regum, damine dominantnim, sint oculi tui 
aperti die ac nocte super domum istam clementer« — 
» Isuse Kriste, Kralju kraljeva, gospodaru go spodara, 
neka bdiju oči tvoje nad ovom kućom bIagostiVp7<^^ 

I prve i druge riječi u vezi su s obredom posveće- 
nja crkve, pa je vjerojatno, da su i ove posljednje bile 
uklesane nad vratima koje crkve. U obredu posvećenja 
crkve moli se: »Usliši, Gospodine, molitve slugu svojih, 
da bdiju oči tvoje danju i noću nad ovim domom.« 

Ovakvih posvetnih natpisa ima mnogo u crkvama 
u Rimu i španjolskoj, a u nas u Zadru u srednjem vije- 
ku prokonzul Grgur moli sv. Petra, da primi njegov 
zavjetni dar. U istom Solinu u Zvonimirovoj krunidbe- 
noj bazilici nađen je natpis: »Presveti Petre, primi dar 
od časnog Moj šija sluge svojega.« 

S biskupskom bazilikom neposredno su povezane 
dvije prostorije: prva je dijakonikon ili sakristija, a dru- 
ga je prothezis. Ove su dvorane vrlo dobro sačuvane. U 
sakristiji ih dijakonikonu bilo je pohranjeno crkveno 

ruho i tu je biskup primao poslanstva iz grada i sa sela; 
tu je dakle održavao audijencije. Iz dijakonikona su 
prolazile procesije na glavna vrata, pa ulazile u prezbi- 
terium, prostor uz oltar određen za samo svećenstvo. 
Dok je prolazila crkvom procesija, dotle je kor pjevao 
današnji pristup, koji nije bio kratak kao naš već se 
sastojao od nekoliko psalama. 

U drugoj prostoriji »prothesisi« — dakle dvorani 
prislonjenoj uz crkvu — po sredini još je na mjestu 
stol, na koji su vjernici postavljali svoje darove: vino, 
kruh i ulje. Od postavljanja darova dobila je ova pro- 
storija grčko ime: » grothesis « — postavljanje, prikazi- ^ 
van je, a latinski se onaj stol zove" » mensa propositio - 
num«, t. j. stol darova. Jedan dio vina i kruha đakon bi t 
/ prenio na oltar za posvećenje i blagoslov, a ostalo se 
ostavljalo za hranu svećenstvu, to je dakle bila prvotna 
redovina. Ulje je služilo za kandilo u crkvi. Uspomena 
naT ovaj starinski obred sačuvala se u svečanoj misi, 
kada se posred vjerovanja digne đakon i pođe u sakri- 
stiju te donese kalež na oltar. 

Po sredini sjevernog zida dvoja su vrata, jedna 
vode u biskupov stan, valjda u biblioteku i dalje, a 
kroz zapadnija dolazilo se u prgt^ron, pr edvraće krsti o- 
^iice. Iz ovoga predvraća, urefena s lijepa četiri stupa 
s bizantskim krasnim kapitelima ulazilo se desno u 
veću dvoranu zvanu katekumeion, a ravno u samu 
krstionicu. U katekumeionu uokolo zidova bila su ka- 
mena sjedala, na kojima su sjedili katekumeni , t . j. pri- 
pravni ci za krštenj e. U sjevernom kutu dvorane povi- 
šeno je mjesto, odakle je poučavao kateheta. Sve je ovo 
d obro s ačuvano. — Druga vrata ravno vode u krstio- 
nicu ispod onih stupova i kapitela od šarenog mra- 
mora. Kapiteli prikazuju neke fantastične ptice. Danas 
se čuvaju u splitskom arheološkom muzeju. 

Tisuće su ovuda prolazile, da prime sveti sakra- 
menat krštenja. Ovaj se podjeljivao vrlo svečano u noći 
između Velike subote i Uskrsa , da se pokaže, kako 
krštenik ustaje iz groba svojih grijeha na nov život, 
kao što je Isus one noći u zoru uskrsnuo iz groba, pa 
kako je uskrsnuće Isusovo glavni temelj vjere kršćan- 
ske, tako je i krštenje ulaz u tu kršćansku zajednicu. 

Iz male su sobice, gdje su odlagali odijela — i ta se i 
danas vidi između krstionice i katekumeiona — dola- 
zila tri po tri krš tonika u krstionicu između zavjesa, da 
ih nitko nije vidio, silazili su u zdenac posred krstio- 
nice, i onda bi ih biskup iza zavjese porinuo tri puta u 
vodu dodirujući im se glave. Ovu svetu noć uskrsnu 
spominje jedan lijepi natpis iz grobišta na solinskim 
Manastirinama. To je grob male Flavije koji nosi na 
sebi ove riječi: » Slatkoj djevojčici Flaviji, koja ie_ vo t- 
gimo svjes na j ia spasonosni dan uskrsnuća Gospod ino- 
va^ primila milost slavnoga vrela, a iza toeapreživ j ela 

p mjeseci, ukupno pak 3 godine., IH. mjeseci i 7-*iana. 
Roditelji Flavija n i Arhelais postaviše vrlo pobož noj 
J fcerJc i.« 

Čudnovato, u istoj pogrebnoj kapeli gdje je sarko- 
fag male Flavije nalaze se još dva sarkofaga male djece 
— sve krunski svjedoci starog kršćanskog običaja, da 
se podjeljuje sveti krst već u nevinoj dobi. Tu je u 
susjedstvu grob Petronije koju je smrt ugrabila u 9. 
godini života, a natpis upravlja pokojnici na kraju ove 
riječi: » Ti se u pobožnoj duši , (k ršćanska) vjernic e, na- 
^daj nebu T«~U neposrednoj - blizini je sarkofag Verule, 
djevojčice od samih 11 mjeseci, koja je na krštenju 
namjesto poganskog imena Verula — Proljetka — dobila 
kršćansko ime Anastazij a, fiz nju je pokopan brat joj 
Valerius Crescentius od blizu 5 godina, kojemu su pro- 
mijenili ime na krštenju u Valentinianus. Nedaleko 
odatle izvanredno je lijep natpTs“ na” gorbiT male Euze- 
bije, koja je po natpisu »piste«, t. j. vjernica djevojčica. 
Evo tog natpisa: »Euzebije čiste vjern ice gledaš grob . 
Qva je_ djevojčica navršila drugu" godinu, a u trećoj je 

Ostavila živo t ne okusivši zloće ljudske. I zato ima sje di- 
š te, sa svetim dušam a.« Grčki natpisi u ovim recima s 
grobova male djece sadržavaju čitave traktate teološke. 

Poslije krštenja krštenici obučeni u bijelu odjeću 
polazili su u krizmaonicu, koja je malim hodnikom 
vezana s krstionicom. Tu ih čeka biskup u svečanom 
ornatu sjedeći među svećenstvom, da im podijeli svetu 
krizmu. Već su na krštenju bili pomazani obilato po 
tijelu svetim uljem i krizmom na tjemenu, ali sada u 
krizmaonici biskup će ih potvrditi, da prime Duha Sve- 

toga. Poslije potvrde u svečanoj procesiji kreću iz kriz- 
maonice u crkvu niz upravo kraljevske stube, 6 m 
široke. 

Krstionica je dobro sačuvana, pa je arheolog Ar- 
melini nazivlje jednom od najznamenitijih u kršćan- 
skom svijetu. I zaista, ona se izvanredno doima i u 
svom ruševnom stanju, bez uresa, bez mramora, kojim 
je bila sva popločana i po zidovima obložena, bez dra- 
gocjenih pomasti, kojima je negda mirisala. 

Krizmaonica je sačuvala dobrim dijelom svoj vrlo 
lijepi valoviti mozaik. Kad je pred više od 100 godina 
dr. Frano Carrara, svećenik našega Splita, otkrio solin- 
sku krstionicu i krizmaonicu, pronašao je na rubu 
krizmaonice lijepu predstavu, simboličku sliku kršte- 
nja. U mozaiku prikazana je amfora, posuda s vodom, 
a sa dvije strane dva jelena. Odozgor natpis: »Kao što 
jelen žudi za vrutkom vode, tako duša moja za tobom, 
Gospodine!« Naša neukost i nemarnost krive se, da je 
nestalo ovoga prvorazrednog dokumenta žarke i žive 
vjere starih kršćana. Pred nekih 40 godina otvoren je 
preko širokih stuba i crkvenog predvorja kroz krizmao- 
nicu seoski put. Koliko prolaznika domaćih i stranih 
tuda prolazi, a da i ne slute, kakvi su se tu obav- 
ljali uzvišeni i sjajni obredi. Izlazeći iz krstionice i pe- 
njući se na bedeme grada prolazimo mimo jednu veću 
dvoranu, u kojoj je u doba progonstva Dioklecijanova 
sv. Dujam vršio vjerske obrede. Ta je dvorana adapti- 
rana za bogomolju, a jedna su je vrata spajala s kup- 
kama. I po ostalom kršćanskom svijetu za doba pro- 
gonstva ovakve bi se tajne crkvice priređivale uz kup- 
ke, da bi se lakše sveto krštenje u tajnosti podjeljivalo 
u kupkama, koje su bile privatno vlasništvo vjernika. 
Tako su terme, kupke, koje su poganima bile mjesto 
svake razvratnosti, kršćanima postale zdenac duševnog 
preporoda. I kad je Konstantin Veliki podijelio Crkvi 
slobodu, pa i kad je već bila podignuta crkva Simferi- 
jeva i Hezihijeva, još i onda je ova dvorana služila kao 
crkvica zbog uspomene na slavno djelovanje mučenika 
Dujma. 

Izašavši na gradske bedeme, zakrećemo lijevo pre- 
ma Bulićevu Tuskulumu i eto nas kod groba sv. Duj- 

ma, oko kojega se natiskalo stotine kršćanskih grobova, 
jer su vjernici željeli počivati što bliže mučeniku. Da- 
pače, ponose se, ako im uspije postaviti sarkofag i ne 
baš tik do groba Dujmova. Honorija, vrlo kreposna 
žena, uzorna majka, nazivlje se još više slavnom, jer 
je »martyribus adsoita« — pribrojena mučenicima. Je- 
dan pokojnik kaže da je postavio svoj grob prema sre- 
dini mučenika — ad medianos martyres. Biskup Sim- 
ferij i Hezihij izabrali su mjesto za pokop pod samim 
oltarom, zajedno s tjelesima svetih mučenika, slijedeći 
u tome primjer sv. Ambrozija, koji je u Milanu u svojoj 
glasovitoj crkvi položio pod oltar tjelesa mučenika Ger- 
vazija i Protazija, a uz njih pripremio mjesto i za sebe, 
a zašto je to učinio, sam kaže ovako: »Ovo sam mjesto 
za sebe odabrao, da ondje počiva svećenik, gdje je obi- 
čavao prinositi žrtvu, ali desnu stranu prepuštam sve- 
tim žrtvama, to mjesto pripada mučenicima.« Ovaj obi- 
čaj bijaše raširen osobito po kršćanskom istoku. Sv. 
Efrem Sirski, pjesnik iz IV. stoljeća, crkveni nauči telj, 
nazvan citara Duha Svetoga, u svojoj oporuci odbija 
zbog poniznosti tu počast. 

Nad grobom sv. Dujma podigao je crkvu isti onaj 
biskup Simferije, koji je sagradio i gradsku baziliku. 
Još strše visoko zidovi ove crkve. Ograda pred oltarom 
još je na mjestu, a pred njom je lijep četvorokutni ka- 
menom okruženi prostor, u starini zvan »schola canto- 
rum«, današnji kor za crkvene pjevače. U Gradskoj ba- 
zilici nije se ništa sačuvalo od takve scholae cantorum, 
a i u drugim solinskim crkvama malo. U scholi canto- 
rum kod groba sv. Dujma vide se tragovi dvaju ambo- 
na — današnjih stalaka za čitanje. S jednog se pjevala 
poslanica, s drugoga evanđelje. Ova crkva ima jednu 
osobitost, koju ne zapažamo u drugima. Između stu- 
pova, koji su je dijelili na tri lađe bile su od stupa do 
stupa postavljene rešetke, udubine na kolonama dobro 
su vidljive, a služile su da se u njih umetnu rešetke. 
Neki arheolozi drže, da je to učinjeno zato, da u crkvi 
budu odijeljeni muškarci od žena, dok drugi misle, da 
je srednja lađa bila odijeljena od pokraj nih, da vjernici 
ne nagrnu u srednju lađu, gdje je bio položen mrtvac, 
oko kojega je svećenstvo molilo pogrebne molitve. 

Tako se je slobodnije i urednije obavljao sprovodni 
obred. 

Ne treba ni spominjati, da je za crkvene obrede 
potrebno svećenstvo. I evo preostali natpisi solinskih 
grobova svjedoče za sve stepene crkvene hijerarhije; 
spominju biskupe, svećenike, đakone, subđakone, osti- 
jarije (vratare) i sluge. Pragovi nadvratnici pokazuju 
rupe, u koje je bila udjevena željezna šipka, o kojoj 
je visio zastor, a nađeni su i olovni utezi koji su bili 
pri dnu zastora obješeni. 

Ostijariji (vratari) otkrivali su i zatvarali zastorom 
vrata i visokim glasom javljali puku, u kojoj će solin- 
skoj crkvi biti slijedeća služba Božja. To je bilo po- 
trebno, jer do VI. st. još nisu crkve imale zvona. 

Do sada smo govorili uz ostale obrede o tragovima 
svetih sakramenata u solinskim ruševinama, i to: o 
krštenju, krizmi, svetom redu, o ženidbi, a sad ćemo 
potražiti, što nam je ostalo o ispovijedi i pričesti. 

Sve solinske crkve imaju predvorje, atrium. U 
atriumu uokolo poredana su i još su na mjestu sjedala 
od kamena. Čemu ta sjedala? Na njima su počivali 
kat ekumeni i javni grešnici, koji su ili samo jedan dio 
mise mogli u crkvi slušati ih uopće u crkvu nisu smjeli 
ući. To je, dakle, mjesto pokore. 

Stari crkveni pisci i anonimni spisi spominju ispo- 
vijedanje grijeha već u I. st. (t. zv. Didahe ton dodeka 
apostolon). »Nauka dvanaest apostola« potječe iz 
90 — 100. g. poslije Krista, i ovo naređuje u 4. paragrafu: 
U crkvi ćeš ispovijedati grijehe svoje i ne ćeš pristupiti 
na molitvu zle savjesti. U članu 14. opet naređuje: »U 
nedjelju, kad se sastanete, lomite kruh i prikažite euha- 
ristiju pošto ispovijedite svoje grijehe, da bude čista 
vaša žrtva.« Pisci II. i III. stoljeća, na pr. Tertulijan, 
Ciprijan i Origen, potanko opisuju obred pokore i iz- 
bor ispovjednika. Crkva je tražila od svojih vjernika, 
da se uzdrže čisti od svakog grijeha, ali ako bi koji pao, 
onda ga je biskup prizvao k sebi i zajedno s njim opla- 
kivao njegove grijehe. Jedna stara knjiga o pokori 
zahtijeva, da i svećenik, ispovjednik, zajedno s pokor- 
nikom posti. Kalist papa (218-222) to traži od svećenika 
kao od dobrih pastira na pobudu vjernicima. 

Posebna vrsta pokore bila je za tri glavna i najteža 
grijeha: za apostaziju, dakle odmetnuće od vjere, za 
ubojstvo i preljub. Krivci ovih grijeha nisu smjeli za- 
jedno prisustvovati s ostalim vjernicima službi Božjoj. 
Ako je grijeh dokazan na crkvenom ili državnom sudu, 
morali su ga pred svim vjernicima u crkvi ispovjediti 
i onda vršiti javnu pokoru u predvorju crkve 5, 10, 20 
godina, a neki čitava života. Sv. Ambrozije u tome nije 
prostio ni caru Teodoziju. Jedina je nada grešnicima 
bila u zagovoru kojega mučenika, koji nije podlegao 
smrti. 

Pomirenje s Crkvom poslije izvršene pokore i pri- 
manje u crkvenu zajednicu vršilo se na Zapadu na Ve- 
liki četvrtak. Pokornici u traljavim odijelima stajali bi 
oko ambona, biskup bi uzišao na ambon, a đakon bi 
mu upravio ove riječi: »Časni biskupe, sad je vrijeme 
prijatno, dan milosrđa Božjega i spasenja ljudskoga.« 
Potom bi ga zamolio da oprosti pokornicima. Biskup 
bi izmolio tri molitve, položio pokornicima ruke na gla- 
vu i time im podijelio odrješenje. 

U predvorjima solinskih bazilika i pred njihovim 
ambonima vidjeli su se ovakvi potresni prizori: poka- 
jani grešnici i uzvišena moć biskupa, koja ih u ime 
apostolske vlasti pomiruje s Crkvom i Bogom. 

Uspomena na sakramenat Presvete Euharistije sa- 
čuvala nam se u više obrednih predmeta među ruševi- 
nama crkve sv. Anastazija u Marusincu u Solinu. Našlo 
se ulomaka lijepo izgrađenih dijelova plitkih posuda 
poput tanjura od bijelog mramora. Arheolozi vide u 
njima komade patena za Euharistiju. U istoj crkvi na- 
đena su d^a velika ulomka mramornih stupova, ovita, 
vrlo umjetnički, u reljefu isklesanim lozovim lišćem i 
grožđem, što je u ono doba bio simbol Euharistije. Ti 
komadi stupova pripadali su cikoriju — šatoru ili bal- 
dakinu nad oltarom. Iz istoga doba, kad je nastala 
crkva sv. Anastazija — iz V. st. — nalaze se takvi stu- 
povi u Carigradu, pa u Rimu u crkvama sv. Klementa 
i sv. Petra. 

Po ruševinama svih solinskih bazilika nađeni su 
mramorni komadi oltarskih ploča, što se liturgijski zo- 
ve mensa (stol). Dvije-tri rnense su dapače restaurirane 

od tih komada i nalaze se u splitskom arheološkom 
muzeju. Karakteristika je solinskih oltara da su im 
ploče udubljene tako, da su strane mense izvišene. 
Tim se je spriječilo, da se ne prolije posvećeno vino, 
pa po tome zaključujemo, kako su velik oprez i poći ta- 
nje imali stari kršćani prema Presv. Euharistiji. 

Uz sv. sakramente potrebna je kršćanima riječ 
Božja. Ova se je čula s ambona, koje smo već spome- 
nuli; nađeni su u Manastirinama. U crkvi sv. Anasta- 
zija jedan je nađen sa zavjetnim natpisom na jednoj 
od ploča, kojima je bio ograđen. Natpis glasi: »Od 
tvojih darova tvoje tebi prinesoh, Gospodine. Odvjeto- 
vanjem sv. Ivana spomeni se sluge svojega!« Ovaj nam 
natpis svjedoči da je u crkvi sv. Anastazija bio štovan 
i sv. Ivan, evanđelist, a nađen je u blizini komad ka- 
mena s imenom sv. Jakova apostola. Eto početka 
običaju, da se jedna te ista crkva posvećuje dvama pa 
i trima svecima, što je prevladalo u srednjem vijeku. 
Gotovo iste riječi napisali su car Justimijan i carica 
Teodora na svom zavjetnom daru iz VI. stoljeća. 

Izgovorenu riječ Božju potpunjuju i prate kršćan- 
ski simboli, u prvom redu znak sv. križa. To je naj- 
svetiji i najodličniji znak Crkve. U spisima svetih 
otaca u II. st., na pr. u sv. Klementa Aleksandrijskog, 
križ se zove znakom Gospodnjim, a prvi kršćani za 
doba progonstva kriju znak križa pod oblikom grčkoga 
slova Tau, jer ono sliči križu. Ovakvo slovo T nalazi- 
mo na jednom kapitelu u oratoriju sv. Dujma. Kad su 
se križem stale resiti i vladarske krune, onda se kri- 
ževi posvuda javljaju: na gornjim i pokraj nim prago- 
vima crkvenih vrata, na stupovima, na zidovima, po 
podu mozaika, na grobovima izvana i iznutra. Čitava 
crkva sjaje od znaka sv. Križa i s pravom pjeva 
kršćanski pjesnik VI. st. Fortunatus himnu sv. Križu, 
koja počinje: Barjak kraljev kreće sada — a završava 

— Zdravo, Križu, nado jedina! (Vexilla regis prodeunt 

— Ave crux spes unica!) 

Drugi znak je golubica. Ona se vrlo često javlja 
kao simbol kršćanskih kreposti. Nalazimo je u grobo- 
vima, u katakombama, na sarkofazima, na mozaicima 
i zgradama. Na grobovima ona označuje čistu dušu 

pokojnika, pa je zato često okružuje natpis: Anima 
innocens, anima simplex (nevina duša, priprosta duša). 
U Solinu su se vidjele golubice nad vratima jedne 
vrlo karakteristične grobišne crkve, o kojoj če biti 
poslije govora, i u apsidi iste crkve. Ta je crkva služila 
za pokopište. 

I tako smo dospjeli do spomenika najbrojnijih 
među ruševinama solinskim, do groblja. Nadgrobni 
spomenici i natpisi daju nam najviše materijala, po 
kojemu možemo predstaviti život i vjeru starih 
kršćana. 0 tome sam već govorio, a ovdje ću se ogra- 
diti prema postavljenoj temi jedino na poseban po- 
grebni obred, koji su stari kršćani zvali: agape. 

Pogrebne svečanosti i obrede nalazimo kod svih 
kulturnih i nekulturnih naroda — pa kako bi bili 
kršćani bez njih? Židovi bi se okupili u kući žalosti 
na daću (karmine). Tu su gozbu zvali kruh žalosti, 
vino utjehe. Kršćanski pogrebni obredi — agape — 
imaju svoj začetak na grobovima mučenika. Ti su se 
obredi sastojali od službe Božje, mise, uz grob muče- 
nika, a poslije mise bila bi mala gozba. Sv. Augustin 
u svome djelu: Confessiones — Ispovijesti pripovijeda, 
kako je njegova majka sv. Monika častila sv. muče- 
nike. Evo njegovih riječi: »Kad bi ona donijela koša- 
ricu s jelom, da se kod svečanosti kuša i podijeli, ona 
ne bi stavila više od jedne čašice kojom će počastiti 
svece, pa i ta je bila dosta razvodnjena. Ako je na taj 
način valjalo počastiti uspomenu više svetaca, svuda 
je ona okolo nosila i stavljala istu čašicu. Sa svojim 
pratiocima dijelila bi je na male gutljaje, mada je vino 
bilo ne samo razvodnjeno, nego je već vrlo siabo. Ona 
je ondje tražila pobožnost, a ne nasladu« (Conf. VI, 2). 
Eto to je agape — gozba ljubavi. Na jednom solin- 
skom grobu na Manastirinama naknadno je uklesana 
ova riječ kao oznaka, da tu počiva jedna kršćanka, 
jer agape je specijalno kršćanska pogrebna gozba. No 
drukčije su katkada ovu gozbu slavili obični ljudi 
nego sveta Monika. Kad je popustila kršćanska stro- 
gost, onda su nekoji prelazili granicu, pa i sam sv. 
Augustin molio je kartaškog biskupa, da barem s 
grobova mučeničkih ukloni ove gozbe, premda i sam 


32 


veliki crkveni naučitelj brani načelo agape, kad ovo 
piše: »Naše agape hrane siromahe kruhom i mesom« 
(Contra Faustum XX, 80). Jednako u II. st. tvrdi Ter- 
tulijan, a sv. Ignacije Antiohijski, pisac I. st., kaže, da 
se agape ne smiju slaviti bez biskupa. Poslije se pak 
uvelo, da se ne slavi bez svećenika, koji su znali čuvati 
red i trijeznost sudionika. 

Ipak su pojedini biskupi zabranili ove gozbe, n. 
pr. sv. Ambrozije u Milanu, a to su činili i neki po- 
krajinski crkveni sabori, dok ih konačno nije nestalo. 

' Kako je bilo u Solinu, ne znamo, ali da su se 
slavile agape sigurno je. O tome imamo jedan jedin- 
stveni i u kršćanskoj povijesti rijedak spomenik o 
agapama. To je masivna ploča na grobu svetih muče- 
nika u crkvi Petorice mučenika u blizini amfiteatra. 
Pod tom pločom bio je grob, u kojem su prvotno bila 
pokopana četiri mučenika: Antiohianus, Gaianus, Te- 
lius i Paulinianus. Ploča je rustički izrađena, neugledna 
i od običnog kamena. Pa ipak, kad je crkveno tlo bilo 
pokrito mozaikom, nije ova ploča maknuta sa svojega 
mjesta, nego je ostala tako neugledna oblika posred 
umjetničkih figura mozaika. To je dokaz, da je ona za 
kršćane bila vrednija negoli visoko cijenjena mozaič- 
ka umjetnost. Ipak je sa četiri strane bila ograđena s 
mramorom, da se istakne njezino značenje. Na samoj 
ploči uklesane su četiri plitke i jedna jača udubina u 
obliku križa. Neki arheolozi vide u tim oblicima ta- 
njura znakove agapa na grobu mučenika. Takvi su se 
spomenici našli i u sjevernoj Africi. 

Mnogo je duhovniji način štovanja mučenika koji 
nalazimo u solinskim ruševinama. Ovakav način za- 
svjedočen izjavama svetih Otaca i ostacima na gro- 
bovima sastojao se u tome, da su ploče na grobovima 
mučenika imale jedan otvorić, kroz koji se na svete 
kosti lijevao balsam i druge dragocjene pomasti. U 
grobu nije moralo biti čitavo tijelo, nego samo jedan 
dio. Arheolog Arsi našao je na jednoj ploči mučenika 
u Sirakuzi još na mjestu cjevčicu u rupi, kroz koju 
su kršćani ulijevali pomast u grob. Stari kršćanski 
pjesnik Prudencije opisuje, kako se na taj način častio 
grob svetog Hipolita u Rimu. Arheolog Egger pomišlja 

da se takvo čašćenje odvijalo i na grobu sv. Dujma 
u Solinu. Grob sv. Dujma privukao je kasnije i druge 
mučeničke kosti iz drugih solinskih crkava. 

Prostor u kojem su bile smještene njihove kosti 
bio je zidom ograđen, a vjernici su kroz malen prozor- 
čić mogli gledati njihove grobove i staviti rupčić na 
njih, da tu ostane jedan dan i onda bi to ponijeli sa 
sobom kao svete relikvije. Sarkofag sv. Anastazija u 
Marusincu u Solinu još je na mjestu pod oltarom u 
veličanstvenoj svečanoj bazilici. Na sarkofagu je pri 
dnu četverokutni otvor kroz koji se mogla uvući ruka, 
da se rupčić dotakne mučeničkih kostiju. Pred grobo- 
vima mučenika gorjele su uljanice i žižak. To se zvalo 
»luminaria«. Takvih luminaria našlo se na kriptama 
i u katakombama, a u Solinu pred grobom sv. Dujma. 
Još je na mjestu velika posuda za takva luminaria. 

Spomenuo sam kripte. Što su to kripte? To su 
podzemne male prostorije, većinom presvođene u koje 
su se polagala tjelesa mučenika. Ovakva jedna pseudo- 
-kripta posebnog četverokutnog oblika nađena je u 
crkvi Petorice mučenika kod amfiteatra; u njoj je bio 
pokopan sveti Asterij. Mnogo je veličanstvenija kripta 
u kojoj je pobožna Asklepija položila tijelo sv. Ana- 
stazija. 

To je mali mauzolej, koji je imao kriptu i jedan 
kat — nešto u malome kao Dioklecijanov mauzolej. 
U kripti je bila obiteljska grobnica Asklepije, a u istoj 
i sarkofag sv. Anastazija, ali on je bio smješten u 
apsidi i odijeljen zidom od drugih pokojnika. Kroz 
jedan prozorčić bio je slobodan pogled na sarkofag, 
a gore na katu stajao je oltar nad grobom mučeniko- 
vim. Na ishodnji dan na tom oltaru vršila se služba 
Božja. Tako se ovaj mauzolej pretvorio u oratorij. 
Grob sv. Anastazija najljepši je od svih solinskih gro- 
bova, to je čitava lijepa crkvica. Ima i rijetkosti u 
kršćanskom svijetu, da mučenik počiva u istom pro- 
storu sa svojim suvjernicima. 

Poslije, u V. st., uz grob sv. Anastazija podigla se 
velika crkva, čitava popločana izvanredno lijepim mo- 
zaikom. Crkveni povjesničar IV. st. Euzebije piše da 
su se u njegovo doba pokapali mučenici u sjajnim 

crkvama, da im se tako sačuva živa uspomena među 
kršćanskim pukom. 

Iz prvotnog groba u mauzoleju prenesen je sar- 
kofag sv. Anastazija u crkvu i smješten pod sami oltar, 
gdje se još danas čitav vidi. 

Rekoh, da je crkva urešena mozaikom, a taj je 
tako raspoređen, da je sve to ljepši što je bliži svečevu 
sarkofagu. Don Frane Bulić je našao u grobu nešto 
kostiju i te se čuvaju u limenoj kutijici u solinskoj 
župnoj crkvi. 

U crkvi sv. Anastazija sačuvalo se i drugih obje- 
kata kršćanskih obreda. U južnom dijelu njezina pred- 
vorja nađen je četverokutni stupić odozgor izdubljen. 
Tumači se, da je to posuda za svetu vodu. 

U istoj crkvi uzidana je i druga posuda za vodu. 
U vanjsku stranu pročelnog zida. 

Stari kršćani, kao i mi, uzimali su blagoslovi i emt 
c vodu na ulazu u crkvu, kao simbol čišćenja . 

Uz baziliku sv. Anastazija sa sjeverne strane leže 
ruševine one »otkrivene bazilike«, koju sam već spo- 
menuo. Ta je crkva osobitog oblika. Srednja joj je 
lađa bez krova, a pokrivene su bile samo dvije postra- 
ne. Daleko bi nas odvelo, kad bismo govorili o tome, 
kako se to može dokazati. Ali arhitekt D vsve i arhitekt 
Egger sigurno su utvrdili, da je tako bilo. 

Takve crkve spominju već stari izvori, na pr. pu- 
topis po svetim mjestima na istoku iz VI. st. Taj 
bilježi t. zv. Abrahamovu baziliku na Hebronu u Pa- 
lestini. Solinska crkva bez krova ima polukružnu apsi- 
du, povišeno mjesto za oltar, sjedala u polukrugu za 
svećenstvo — to je prava crkva, ali je puna sarkofaga 
i to dobrim dijelom biskupskih. 

Već sam rekao kako je urešena simbolima golu- 
bice. Ova je crkva dakle bila određena za pokopište 
i u njoj su se vršili jedino pogrebni obredi. 

Takvih crkava gotovo nema na Zapadu, pa se i 
u ovoj liturgijskoj pojavi vidi utjecaj Istoka na solin- 
sku Crkvu, koju je ustanovio istočnjak sv. Dujam. 

Obje crkve oko mauzoleja svetog Anastazija bile 
su urešene divnim mozaicima: Tri tisuće metara kva- 
dratnih bilo je popločano mozaikom raznovrsnih obli- 

ka i boja. Riječima se ne da opisati ljepota ovakva 
umjetničkog djela. Boje su i danas poslije 1300 godina 
svježe i prelijevaju se pod nogama, te se čini da ne 
hodaš po čvrstom tlu nego po vodenim valovima. 

Tako sjajna crkva privukla je svake godine na 
blagdan sv. Anastazija veliko mnoštvo hodočasnika i 
osobito na dan posvećenja crkve, koje se slavilo 29. 
siječnja, kako drži arheološka nauka. Taj dan je i ova 
splitska crkva slavila u srednjem vijeku, kako svjedoče 
njezine stare liturgijske knjige. 

Hodočastilo se i na mjesta mučenja u amfiteatru, 
kako se dade zaključiti po maloj kapelici u njegovim 
ruševinama, gdje su na zidu naslikani sv. Asterij i 
drugovi u mučeništvu. I k crkvi Petorice mučenika 
kršćani su dolazili i postavljali zavjetne darove, kako 
nam o tome sačuvaše uspomenu dva natpisa u istoj 
crkvi na mozaičkom podu. Jedan je zavjet u čast sv. 
Asterij a, a drugi u čast sv. Antiohijana. 

No najdulje je ostao grob sv. Anastazija u uspo- 
meni. On je bio cilj hodočasnika i poslije nego je pala 
slavna Salona. Kod mauzoleja sv. Anastazija nađena 
su dva stalka za procesionalne križeve; ti stalci ne po- 
tječu iz starog doba, dok je postojao Solin, već iz sred- 
njovjekovnog. To znači da su svetom Anastaziju dola- 
zili i Hrvati poslije pokrštenja. Arhitekt Dyggve dapače 
tvrdi da su naše srednjovjekovne crkvice VII. — X. st. 
građene po uzoru na mauzolej sv. Anastazija! 

I posljednji natpis iz starog Solina u vezi je sa 
srednjovjekovnim crkvenim obredom, t. zv. Pohvala- 
ma — Laudes. S vrati ju neke nepoznate zgrade prona- 
đen je gornji prag na kojem stoji pisano: »Vita Maximo 
archiepiscopo« — Život (daj, Gospodine) Maksimu 
nadbiskupu. Ovaj nas poklik sjeća aklamacija, koje 
su se pjevale u našim primorskim crkvama kroz sred- 
nji i novi vijek u čast crkvenim i svjetovnim starje- 
šinama, a imale su refren: Život, slava i pobjeda. — 
Vita Maximo archiepiscopo — a Maksim je bio po- 
sljednji solinski biskup. Valjda su ga pokrile ruševine 
vlastite katedrale. 

Solmske^ su crkve izgorjele zajedno^ sa svojim 
gradom; prestali obredi' zamuklo crkveno ^pjevanje, 

zasuli se grobovi, prelomili se oltari, ali onaj vrutak 
žive vjere, koju traži čovjek, kao jelen vodu, taj nije 
presahnuo. Ako je presahnuo u solinskoj krstionici, 
probio je novom snagom u hramu, koji je podigao 
onaj car, koji se hvalio da je uništio kršćansko ime, 
a koji je svoje počivalište morao ustupiti Dujmu mu- 
čeniku, mauzolej katedrali. 

Tužna je slika svake ruševine, a pogotovo ruševine 
crkve zidane ljudskom rukom. No Crkva, koju je sa- 
zidao Krist na čvrstoj pećini, nigda se neće oboriti u 
gomilu ruševina, jer je to duhovna zgrada, a duh je 
neslomiv. — I kad je pala stara Salona, preživjela ju 
je Crkva, i kad se zemlji pokloni ova ovdje veličan- 
stvena zgrada Dioklecijanova (mauzolej — katedrala u 
Splitu), Crkva će i dalje cvasti, pa i kad santa leda 
dovuče na ekvator križ, bilo s kupole sv. Petra ili sv. 
Sofije, kako pjeva Kranjčević, na sprovod svijetu i 
posljednjem Adamu, i onda će ostati Crkva Kristova 
nepomična u novom Jeruzalemu nebeskom, jer, kako 
reče starozavjetni mudrac: 

»U početku, Gospodine, ti si osnovao zemlju i 
djela su ruku tvojih nebesa. Ona će proći i izmijenit 
će se, a ti si onaj isti i tvojih godina ne će nestati.« 

Stenja na dan male gospe 

(o vjekovnom štovanju Majke Božje u Solinu) 


ŠTENJE PRVO 


Počinje štenje štovanja Pričaste Divice Marije 
Majke Gospodina našega Isukrsta u gradu Solinu. 

Sveti Dujam došavši iz dalekoga grada Antiohije, u 
kojem se po prvi put virnici Isusovi prozvaše kršća- 
nima i koji grad imadijaše veleiipu crkvu posvećenu 
Blaženoj Divici Mariji, taj sveti Dujam zaželi u boga- 
tom gradu Solinu podići dostojan hram, u kojem bi 
se slavila moguća odvitnica svih pravovirnih kršćana. 

I kad se milošću Boga Velikoga uzmnoži broj 
virnika Isusovih, sveti Dujam usplamćan velikom lju- 
bavlju prema Majci Gospodina našega Spasitelja poz- 
va svoje stado na okup u kuću jednoga bogatoga 
Solinjanina, koji bijaše i primio svetoga biskupa u 
svoj dom i od njega se dao krstiti sa čitavom svojom 
obitelji. 

I ovako progovori sveti biskup svojim virnicima: 
»Draga braćo i sinovi, vi dobro znate, kako nam je naš 
Gospodin Isus zapovidio, da se imamo sakupljati da 
blagujemo kruh nebeski — Njegovo Prisveto Tilo i da 
pijemo čašu spasenja, Njegovu Pričistu Krv, spomi- 
njući tako u zajednici Njegovu gorku muku i smrt, 
koju je podnio za naše otkupljenje, da zadobijemo 
život vični u nebu. 

Dok je bio malen broj virnika u ovom gradu, a 
pogani mržnjom opojeni protiv svetoga Imena Isusova, 
mi se skrivasmo po kućama i skupljasmo se noću, da 
nas ne pronađu. 

Ali sada, kad je s vitlo svetoga evanđelja prosjalo 
u ovom lipom i sjajnom gradu Solinu i mnoštvo puka 
svake ruke i jezika prigrlilo viru Isusovu i opralo svoje 
grihe na zdencu svetoga Krštenja, zahvaljujući Bogu, 

već nam se ne triba skrivati i možemo slobodno sa- 
graditi hram, u kojem ćemo se sakupljati, da žrtvu- 
jemo Neokaljanoga Jaganjca. 

Zato, braćo ljubljena, pozvao sam vas, da se do- 
govorimo, kako ćemo i gdi ćemo podići crkvu na čast 
Isukrstu i Pričistoj Divici Mariji Majci Njegovoj.« 

Čuvši te riči svoga biskupa, svi veselo uskliknuše 
jednim glasom: 

»Slava i hvala Bogu i Divici Mariji, pravo i dostoj- 
no jest na što nas potičeš, sveti oče!« 

I istoga časa stadoše bogatiji kršćani prinositi 
svoje darove prid blaženoga Dujma. 

Žene skidoše bogate nakite, zlatne i srebrene, a 
muževi pokloniše zlatno prstenje i dragocjeno kame- 
nje. Siromasi također otkidoše od svoga neimućstva 
darove, koji su Bogu draži od svakoga blaga, jer su 
okićeni znojem žuljevitih ruku. 

Pritekoše i drugi virnici, koji ne biše na tome 
skupu, te se doskora nađe potribni trošak za podig- 
nuće hrama Božjega. 

Na najlipšem mistu gradskih ulica zablistala je 
crkva, koju sveti Dujam posveti Uznesenju Blažene 
Divice. 

U njoj sveti biskup obavljaše veličanstvene čine 
službe Božje, u njoj su ređeni đaci, đakoni, misnici, u 
njoj se krstio narod iz bliže i dalje okolice velikoga 
grada Solina. Iz te crkve slao je sveti Dujam službe- 
nike oltara po svoj Dalmaciji, koji su čitavu tu zemlju 
priveli svi tlu križa Gospodnjega, kako pišu stare 
knjige. 

Nego neprijatelj pakleni, mrzitelj ljudskoga spa- 
senja, đavao, videći, kako mu Dujam otimlje duše, 
koje on bijaše zapleo u svoje mriže laži i nečistoće, 
priđe k caru Dioklecijanu i smuti mu dušu staračku 
i zaslipi um prikazujući mu, da su kršćani Dujmovi 
najveći dušmani njegova carstva, koji će satrti njego- 
vu krunu i slomiti također njegovo žezlo, pa car ob- 
manut spletkama i ogorčen paklenim jidom izda mno- 
ge zapoyidi, da se pobiju svi oni, koji zazivaju sveto 
Ime Isusovo i da se crkve njihove poruše i knjige 
sažegu. 

Tada potokom poteče krv nevinih kršćana po 
kamenitim ulicama grada Solina, a crkva Blažene Di- 
vice Marije bi do temelja porušena. .Ali svaka sila za 
vrimena, a nevolja redom ide, i car Dioklecijan dosko- 
ra umri čemerna srca u svojoj palači, koju bijaše 
podigao u današnjem Splitu, a^ n ovi car Konstantin 
videči na nebu znak svetoga Križa r^ia¥ oTe m_pisaI e: 
» U ovom ie znaku sigurna pobjeda «, dade proglasiti 
po čitavome svom carstvu da je kršćanima slobodno 
ispo viđati svoju viru , graditi crkv e i da im se ima 
vratiti sve imanje, koje im bijaše oteo car_Diokleciian . 

Tada se u Solinu ponovno sagradiše mnoge crkve, 
sve lipša od lipše, a jedna najplemenitija bi posvećena 
Blaženoj Divici Mariji, kao što bijaše i ona, koju razori 
car Dioklecijan. 

U to doba mnogi dobri kršćani nastojahu nasli- 
dovati Blaženu Divicu Mariju i svetoga Josipa u sve- 
tosti i čistoći života, pa tako jedan muž i žena po 
imenu Flavije Terencije i Flavija Talasija, da ugode 
Bogu i Pričistoj Divici Mariji, proboraviše trideset i 
dvi godine u neoskvrnjenom divičanstvu žive ći zajed no 
iT obiteljl kaonDrat i ses tra, kak cT~se nalazi i napisan o 
na" njihov u grobu i po njihovu svidočanstvu . 

Flavije naime dade uklesati prigodom smrti svoje 
žene na zajednički grob ove riči: »Svoju sam ženu 
primio od njezinih roditelja kad joj bijaše osamnaest 
godina i ona je sa mnom neoskvrnjeno živjela trideset 
i dvi godine.« 

Carski namjesnik Konstancije i njegova žena Ho- 
norija u svome braku ostaviše sliku prave kršćanske 
obitelji. 

Na grobu svoje žene Konstancije dade uklesati, 
da je Honorija bila majka mile dičice, izvanredno dra- 
ga i jedina, a jer je pokopana u blizini mučenika, da 
će na vike biti slavna. 

Tako je lipim plodom urodila pobožnost prema 
pričistoj Divici, da se na mnogim grobovima u starom 
Solinu čitaju riči pune nade u vično blaženstvo. 

Posli stotinu godina bijaše u Solinu biskup Sim- 
ferije, sveta i uzorna života misnik. 

Kako je crkva, koju obnoviše kršćani u doba 
Konstantinovo postala tisna zbog velikoga broja vir- 
nika, to Simferije poruši tu staru crkvu i sve zgrade 
oko nje, te poče zidati novu, veličanstvenu, koju on ne 
dovrši već njegov sinovac biskup Hesikije, koji ga 
nasliđi u biskupskoj časti. 

Hesikije postavi i natpis, koji se još i danas na- 
lazi u ruševinama te crkve, da je njegov stric započeo, 
a on s pukom i sa svećenstvom dovršio tu veliku crkvu. 

najveća^ št o se igda sa^radila^_uJDalma ci)i^n 
ffila je duga prlko^ŽS metara i široka oko 29 metak a. 

Ova crkva bijaše urešena slikama izrađenim u 
mozaiku, blišteći se od sjaja i lipo te, a i ona se zvaše 
Gospa uznesena na nebo. Ali što vride crkve kamenite, 
ako u duši i u srcu kršćana nema Duha Svetoga? 

Tako i u gradu Solinu vrimenom se kršćani odale- 
čiše od zakona Božjega i svaka opačina zavlada nji- 
hovim srcem i dušom, pa Gospodin Bog posla tešku 
kaznu na taj nesritni grad. 

Dođoše divlji narodi po imenu Avari, koji opkoliše 
grad velikom vojskom, ali se ni ta 3a* ne osvistiše So- 
lin jani, već se među sobom ubijahu i misto da se od 
zajedničkoga neprijatelja brane, oni su činili, da su 
učinili veliko junaštvo, kad bi uništili brata svoga po 
viri i jeziku. Tako su iako Avari provalili u grad, pobili 
građane, koji ležahu mrtvi po ulicama gradskim kao 
snoplje po njivama. Samo mali broj pobiže na more 
i otoke, a grad zapaljen od Avara goraše više dana. 
I tako propade gizdavi grad, glava Dalmacije. 

Velika i plemenita crkva Gospina pritrpi zaista 
štetu, ali ipak osta čitava, kako pišu stare knjige. 

Najviše tugovaše za nesritnim gradom sveti misnik 
Honorat, koji bijaše uzalud opominjao Sohnjane, da 
se vrate na put Božji. Plakao je i za pustom crkvom 
Majke Božje, koju je on ljubio svim žarom srca svoga. 

Na garištu — u prahu i pepelu ne održa se dugo 
ni ona lipa i plemenita crkva, već vrimenom i ona 
pade na zemlju. 

Nesritni Soline, gdi su tvoje palače, gdi je mra- 
mor, gdi stupovi, gdi zidovi debeli i kule koje te 
pasahu? 

Nisi na vrime upoznao, da, ako Gospodin ne obrani 
grad, nitko ga ne može očuvati. Zbog tvojih griha i 
opačina kazna Božja pala je na tebe d na tvoje nesritne 
sinove, neka se drugi uče, da je Gospodin strpljiv ali 
dostižan, i što je tebe zadesilo na ovom svitu, to će 
svakoga nepokornoga gnišnika prije ili posli na ovome 
ili na drugome svitu stići. 

Od toga neka nas sačuva Isus Bog i Njegova Bla- 
žena Majka., 

A ti Gospodine, pomiluj nas! 


ŠTENJE DRUGO 

Palače i mramorni stupovi, kipovi i kameni uresi 
popadoše i polegoše zajedno sa sjajem i veličanstvom 
grada Solina. 

Zanimiše pisme po ulicama i molitve po crkvama, 
jedino što ostade od čitave slave njegove, to biše kosti 
mučenika koje je prinio u Dioklecijanovu palaču, da- 
našnji Split, papin poslanik po imenu Ivan. 

Taj sveti misnik očisti od poganskih kipova grob- 
nicu cara Dioklecijana te ju pretvori u kršćansku 
crkvu, koju na uspomenu one porušene u Solinu po- 
sveti Uznesenju Blažene Divice ili Velikoj Gospi. 

Grad Solin kao tužna udovica, sideći uz solinsku 
riku, oplakivaše svoju nesritnu sudbinu. Nego milo- 
srdni Gospodin Bog smilova se na taj kraj poškropljen 
negda mučeničkom krvlju i posvećen štovanjem .bla- 
žene Divice Marije i nadahnu pobožnoga hrvatskog 
kneza Trpimira, te on u Rižinicama u Solinskoj Kupo- 
tini obnovi stari samostan i crkvu uza nj i goctme 852. 
dovede u taj samostan redovnike svetoga oca Bene- 
dikta. 

Ovi redovnici bijahu puni svakoga znanja i umića, 
te postadoše vrsni učitelji hrvatskoga naroda i njego- 
vih vladara, koji bijahu pobožni i pravedni, i Gospodin 
izlivaše svoj blagoslov na njihovu zemlju. 

Ali neprijatelj pakleni, koji mrzi svaku sriču ljud- 
sku, nahucka bana Pribinu, i on ubaci sime razdora 
medu braću Miroslava i Krešimira, kraljeve hrvatske. 

Plane bratoubilački rat, za kojega stradaše hrvatska 
zemlja i narod. Pribina ubi kralja Miroslava. 

Kad je sve okrenulo niza stranu, da se sruši u 
propast, tada se diže sveta žena kraljica JELENA, 
žena kralja Krešimira i odluči pomoću Pričiste Divice 
Marije popraviti ono što je ban Pribina napastovan 
vragom paklenim uništio. A bijaše Jelena plemenita 
roda i prava kršćanka pa stade štititi progonjene, po- 
magati nevoljne i siromahe obilno, trošeći kraljevsko 
blago i odrekavši se svakoga sjaja i bogatstva, samo 
da nasiti gladne i pomogne uboge, tako da ju je narod 
prozvao majkom sirota i zaštitnicom udovica. 

Ova kripka žena uze uzde kraljevstva u svoje ruke 
i posavjetovavši se s redovnicima svetoga Benedikta, 
odluči sagraditi na ovome otoku solinske riKe dvi 
crkve. 

Što je naumila, to je učinila. Jednu veću crkvu 
sagradi na čast Blaženoj Divici Mariji, koju posveti 
Maloj Gospi. Na oltaru te crkve u mramoru bijaše 
uklesana prilika Divice Marije, kako blagosti va svoj 
pobožni puk. Prid tom prilikom moljaše se dobra kra- 
ljica Jelena svakoga dana za sriču i mir hrvatskoga 
naroda. 

Drugu, manju crkvu odmah do prve i to baš na 
ovome mistu, na kojem mi sada stojimo u ovoj našoj 
crkvi”, posveti svetom Štipanu prvomučeniku, i odredi 
da se u njoj unapridak imaju pokopavati hrvatski 
vladari, kako je posli i bilo. 

I Splitski prvi kanonik, zvan TOMA ARCI ĐAKON 
prid sedam stotina godina napisa u svojoj povisti 
crkve Solinske, da se Jelena pokopala u uospe od 
Otoka, a mnogi hrvatski kraljevi i kraljice u crkvi 
svetoga Štipana, i on svojim očima gledaše njihove 
grobove tu pod tvojim nogama, pobožni puče i narode! 

I Kako svaki smrtni ćovik, tako i kraljica Jelena 
posli sveta i blagoslovljena života, puna dobrih dila 
i milosrđa blažena sklopi svoje oči d bi pokopana u 
sv °j°j zadužbini, crkvi Gospe od Otoka. Na njezinu 
uspomenu bi postavljen na njezin grob ovaj natpis: 

* Ova se Stenja čitaju u Gospinoj crkvi u Solinu. 

»U ovom grobu počiva glasovita Jelena, koja je 
bila žena kralja Krešimira, a majka kralja Držislava. 
Ona je postigla mir kraljevstvu. Dana osmoga listo- 
pada, godine od upućenja Gospodinova devet stotina 
sedamdeset i šeste, ovdi je bila pokopana. Ona koja 
za života bijaše majka kraljevstva, odrekavši se kra- 
ljevskih raskoši, postala je majka sirota i zaštitnica 
udovica — Ovamo pogledavši, čoviče, reci: Bože, smi- 
luj joj se duši.« 

A bijaše nadarila Jelena svoju crkvu velikim ima- 
njem. Sve zemlje, koje leže od ove crkve do podno 
Mosora darovala je crkvi i pripadahu joj do vrimena, 
kada Turci porušiše obe crkve na otoku oko godine 
1525. 

Do tih godina osta crkva Gospe od Otoka slavna 
i poštovana od puka i naroda, od vlastele i plemića, 
od knezova i biskupa. Knezovi Šubići, gospodari tvr- 
doga Klisa, dolažahu na sastanke i dogovore u Gospe 
od Otoka, u toj crkvi sklapahu ugovore i darivahu 
povlastice svojim podložnicima. 

I ban Mikac godine 1323. na dan Male Gospe 8. 
rujna, nalazeći se na proštenju u Solinu, izdade veliku 
povelju Omišanima prid ogromnim brojem naroda. 

I trogirski biskup, kad je sudio Šibenčanima, po- 
slao je svoga poslanika Gervazija u Solin, koji je izre- 
kao sud u crkvi Gospe od Otoka prid kninskim bisku- 
pom i mnoštvom odličnika, na čelu im bijaše primorski 
ban. 

Na dan Male Gospe pokrivao je velik broj naroda 
solinske livade. Na taj bi dan sletili k solinskoj rici 
sa svih strana iz čitave Dalmacije na zavit: Zagorci, 
Primorci i otočani. To bijaše do vrimena, kada nemili 
Turci, osvojivši Bosnu, stadoše provaljivati do solinske 
rike i kaštelanskog mora. 

Velika im zaprika bijaše Kliška tvrđava, koju je 
branio junak Petar Kružić. Da osvoje tu tvrđavu, Turci 
opustošiše njezinu okolicu. 

Posikoše vinograde, zapališe mlinice pa ne pošte- 
diše ni crkve u Solinu. Lipo su se te dvi crkve kao 
dvi kićene sestrice blistale na suncu, a oko njih po 

obalama rike rasle vrbe i jablani. Razbojnička ruka 
jednoga poturice zapali obe crkve, misleći da se već 
neće u ovome kraju glasiti slatko Ime Isusovo i Ma- 
rijino, kad nestane plemenitih i lipih crkava. 

Ali i ovde bila svaka sila za vrimena, a nevolja 
redom došla, pa je prišlo vrime, da je i turska sila 
>f-/f klonula. Posh ravnih sto i jedanaest godina turskoga 
y zuluma, kucnu čas slobode ovome kraju i godine tisu- 
v f ću šest stotina četrdeset i osme biše s Klisa Turci 
'jtffl otirani i sinu svitlo svetoga križa i proglasi se ime 
Blažene Divice Marije na ovome istom mistu kao i 
prije stotinu godina. 

A ti Gospodine, pomiluj nas! 


ŠTENJE TREĆE 



Za priko stotinu godina umukoše glasovita zvona 
na Gospinu Otoku, niti se krstilo niti Boga molilo, jer 
bijaše pritisla grdna turska sila i borija u Solinu, a s 
Klisa se čulo kako turski pivac zoru navišta i na klisu 
se vijao konjski rep i polumisec misto svetog križa. 

No kada raji dodijao turski jaram, onda se stala 
dizati na age i begove, koji se prid jarošću puka 
zatvoriše u turski grad Klis, ali ni tu im ne bi spasa 
ni ufanja. 

Iz Petrova polja dohrlili amo pod tvrdi Klis mnogi 
kršćani zapalivši u staroj postoj bini svoje domove, da 
im ne bude nade u povratak. 

Kršćani su opkolili Klis na dan svetoga Grgura 
pape, točno na isti dan, dvanaestog ožujka, u koji su 
lurci prije sto i jedanaest godina osvojili Klis. Dana 
trideset i prvoga ožujka Turci su predali taj grad krš- 
ćanima. Bilo je to godine tisuću šest stotina četrdeset 
i osme. Petropoljci ostadoše u Klisu, Solinu i Vranji- 
cu. Solin janima bijaše prva briga da u novoj postoj- 
bini na Gospinu u toku obnove crkvu na starome 
mistu u ćast Blažene Divice Marije. 

U kratko vrime podiže se bila crkva na onom 
istom mistu, gdi bijaše prije sedam stotina godina 

kraljica Jelena digla one dvi svoje. Godine 1667. s 
velikim slavljem pnkiesoše jednu milovidnu sliku s 
Klisa u novu Solinsku crkvu, prateći je velik broj na- 
roda iz Solina i okolnih sela uz pisme i pucanje pušaka 
i mužara. 

Svojoj novoj crkvi darovaše Solin jani vas Otok 
oko nje i ta se zemlja prozva Gospina livada, a oko 
crkve nasadiše briste, po čemu prozvaše crkvu uz 
staro ime Gospe od Otoka još i Gospe u bristih. 

Gospina slika, koju su đonili iz Klisa nije bila iz 
stare crkve, jer ta bijaše prinesena u Split, kad su se 
ono počeli Turci približavati Klisu i Solinu. Sada se 
ta najstarija slika Majke Božje nalazi na Dobrlću u 
JSplitu . ^ 

No i ona iz Klisa donesena bijaše lipa i starinska 
i jer je bila tamne boje, zvali su je Gospa Arapkmja. 
Kako ona na Dobricu, tako i ova u Solinu bijahu 
mnogo štovane od pobožnoga puka. Ova u Solinu bi- 
jaše okićena mnogim zavitmm darovima od srebra i 
zlata. 

Bijaše okovana u srebro i urešena dvoma pozla- 
ćenim krunama. Splitski nadbiskup Štipan Kupili prid 
dvista i pedeset godina piše da je ta slika Gospe od 
Otoka bila vrlo milovidna i blaga. Ta crkva ne oijaše 
onako velika niti urešena kao sto negda bijahu Jele- 
nine crkve, ali bijaše vrlo mila puku soiinskome, jer 
ju on bijaše sagradio od svoje neimanjštine znojem 
lica svojega. Na daleko proslavi se ta crkva zbog mi- 
losti i čudesa, koja je u njoj dilila i činila Gospa od 
Otoka, pa su isti Turci amo dohodili i molili milosti 
utičući se zagovoru Majke Božje, kako je posvidoćio 
solinsko-vranjički župnik don Pavao Dlana. 

Kad se je ova slika nosila u procesiji priko Go- 
spine livade, onda je sav narod padao na kolina i 
pružajući ruke prema prilici Majke Božje zazivao ju 
svim srcem: »Divice Marijo, Gospe od Otoka, pogledaj 
na nas, usliši nas!« 

Bolesnici su se doticali Gospine prilike rupcima i 
rubljem, kapama i krunicama, a majke dizale na ru- 


46 


kama dičicu, da ih Gospa blagoslovi i izbavi od svako- 
ga zla. 


^ Godine tisuću osam stotina sedamdeset i pete 
jedne noći dopuštenjem Božjim zapali se ta crkva, jer 
je ostala na drvenom kandeliru tinjajući jedna svića 
pa dogorivši zapali drveni oltar. 

Velika je bila tuga i žalost u Solinu i dalje od 
njega, ali kroz same dvi godine na istome mistu podi- 
goše oni veću i lipšu crkvu, evo ovu, u kojoj mi sada 
stojimo prid kipom naše mile Gospe. Godine tisuću 
osam stotina osamdeset 1 osme podigoše Solin jani u 
novoj crkvi i veliki oltar od samoga mramora, a zatim 
nabaviše i drveni kip Majke Božje. (Napokon prid sam 
prošli rat napraviše još jedan oltar na način, kakav je 
mogao biti urešen oltar u prvoj crkvi kraljice Jelene, 
a drugi posvećen svetome Anti*.) 

Za ove radove od mramora i biloga kamena dopri- 
nio je pobožni puk solinski, koliko je više mogao. I 
na nebu crkvenome postavljena je sliKa svete obitelji 
napravljena u Mlecima još prije sedamdeset godina. 
Zvonik uz crkvu sazidala je Bratovština Gospe od 
Otoka. Ovo je treća crkva na ovome mistu. Sve ove 
građevine i dila pobožnosti našega puka podiže sloga 
starih Solinjana i ljubav prema našoj miloj Majci i 
odvitnici, u što se bijaše uložilo mnogo truda i novaca, 
ali Solinjani i u ondašnjem svome siromaštvu nisu 
žalili ni jednoga ni drugoga, samo da se slavi i hvali 
Divica Marija, kakono bijaše slavljena od svetoga 
Dujma, prvoga biskupa solinskoga i od onda kroz sve 
vikove. 

Za ovih radova, tražeći zgodan položaj za zvonik, 
naiđoše na temelje crkve kraljice Jelene, koju otkopa 
i pronađe slavni sin župe solinsko-vranjičke don Frane 
Bulić, a trideset i četiri godine posli toga bi otkri ta 
pod ovom sadašnjom crkvom i druga Jelenina crkva 
svetoga Štipana u kojoj počivaju mnogi hrvatski kra- 
ljevi. 


* 1973 — 74. ponutrica solinske crkve je preuređena; 
dignuti su pobočni oltari, a prema novim liturgijskim pro- 
pisima postavljen je oltar prema puku, na jednom lijepom 
starom kapitelu. 


47 


Na Gospinoj livadi isticaše bistro vrilo vode, koja 
se zvaše Gospin bunarić. Na dan Male Gospe puk je pio 
tu vodu, koja se nije nigda ni za najvećih kiša zamutila. 

Eto, dragi narode kršćanski, sad upoznaj, da stojiš 
na svetome i slavnome mistu svoje kršćanske i hrvat- 
ske prošlosti, na mistu, gdi se tisuću godina prikazuje 
posvetilište Bogu Stvoritelju, Bogu Otkupitelju, Bogu 
usrećitelju naših duša, a na čast njegove Majke. Upoz- 
naj, kršćanski narode, da te s ovoga mista, s Otoka 
solinske rike, uvik milo gledala i pomagala Divica Ma- 
rija koja te zakriljuje svojim plaštem od strila kazne 
Božje, koju zaslužismo za naše grihe. 

Obrati se Utočištu grišnika, utišiteljioi nevoljnih, 
ne bi li se smilovala i ganula na naše suze i uzdahe i 
sačuvala nas od svakoga zla, kako je čuvala i naše 
pradidove u najtežim nevoljama. 

A ti, pričista Divice, Gospe od Otoka, svrni iz ne- 
besa sa svoga pristolja svoje milostive oči na nas u 
ovoj dolini suza i trnja, pogledaj svoje bidne i tužne 
sinove i kćeri, isprosi nam oprošten je griha, ulij melem 
na naše rane duševne i tilesne, upravi kršćanskim 
puteni našu mladež, daj da svi virni Bogu i svetoj 
katoličkoj Crkvi oplemenimo svoje duše svakom kri- 
pošću i dobrotom. 

Gospe od Otoka, podigni svoju moćnu ruku na 
današnji dan tvoga porođenja i blagoslovi sve nas ovdi 
prisutne i sve one, koji te iz daleka zazivlju, pa i one, 
koji ne mare za tebe, daj da svi upoznaju tvoju svetost 
i majčinsku blagost. 

Neka odavle, s tvojega Otoka na solinskoj rici, 
sine svi tlo tvoje i prosvitli čitavu našu domovinu. 

Kako si do sada bila zaštitnica naša, tako budi do 
vika vikova i neka je slava Višnjem Bogu, koji nam 
te je dao, Gospođo naša, odvitnice naša, kraljice neba 
i zemlje i Majko ljubezna. 

A Ti, Gospodine, pomiluj nas!* 

* Ova Stenja napisao je i sastavio jedan Solinjanin, 
koji je krš ten, krizman i pričešćen u crkvi Gospe od 
Otoka i želi u njoj biti sprovođen. Sve na slavu Boga 
i BI. Dj. Marije! 

